qundao/data-zh-poetry huggingface dataset:
郡寮按乐饮赵判院有诗次其韵
作者：陈造
朝代：宋

簿书棼如丝，取乐得少空。悠然杯勺兴，藉此歌舞送。从事来官厨，醉不睡邻瓮。衣裳剩兰泽，言议杂嚣閧。人生醒忌独，胜日饮须痛。向来韝上鹰，府公解其纵。先生作禅卧，肯以静嗤动。形臞诗则昌，万境供日用。文字与红裙，宁非一理共。退之强分别，无乃梦中梦。丝竹娱中年，耐此发种种。明当解予酲，酒德赓旧颂。
郡斋鹤飞来作三诗还之
作者：陈造
朝代：宋

倒颊翘然望四遐，芝田悬圃不应赊。仙仙飞傍茅茨下，误认西湖处士家。不知蜗舍安卑陋，何似侯家效羽仪。千字罢赓明远赋，一诗聊送佐卿归。君家矫矫乘轩骨，闻道今成赵璧回。却拟黄堂掣铃问，夜光论斗几时来。
郡斋鹤飞来作三诗还之·其一
作者：陈造
朝代：宋

倒颊翘然望四遐，芝田悬圃不应赊。仙仙飞傍茅茨下，误认西湖处士家。
郡斋鹤飞来作三诗还之·其一
作者：陈造
朝代：宋

倒颊翘然望四遐，芝田悬圃不应赊。
僊僊飞傍茅茨下，误认西湖处士家。
郡斋鹤飞来作三诗还之·其三
作者：陈造
朝代：宋
体裁：七言绝句

君家矫矫乘轩骨，闻道今成赵璧回。却拟黄堂掣铃问，夜光论斗几时来。
郡斋鹤飞来作三诗还之·其二
作者：陈造
朝代：宋
体裁：七言绝句

不知蜗舍安卑陋，何似侯家效羽仪。千字罢赓明远赋，一诗聊送佐卿归。
郢州二首
作者：陈造
朝代：宋

古郢繁华得少留，披云更喜识贤侯。径容拱挹侍谭笑，怪底咄嗟成献酬。罗绮香中偷醉眼，蕙兰丛里掉吟头。何如白玉堂中客，试问樽前小莫愁。满慰人间渴雨心，未收云霭定为霖。怜渠沾水论涓滴，况我行舟苦滞淫。已涨麦田千里碧，更添沙料一篙深。小軿会指晴山去，布谷提壶各好音。
郢州二首·其一
作者：陈造
朝代：宋

古郢繁华得少留，披云更喜识贤侯。
径容拱挹侍谭笑，怪底咄嗟成献酬。
罗绮香中偷醉眼，蕙兰丛裏掉吟头。
何如白玉堂中客，试问樽前小莫愁。
郢州二首·其一
作者：陈造
朝代：宋

古郢繁华得少留，披云更喜识贤侯。径容拱挹侍谭笑，怪底咄嗟成献酬。罗绮香中偷醉眼，蕙兰丛里掉吟头。何如白玉堂中客，试问樽前小莫愁。
郢州二首·其二
作者：陈造
朝代：宋
体裁：七言律诗

满慰人间渴雨心，未收云霭定为霖。怜渠沾水论涓滴，况我行舟苦滞淫。已涨麦田千里碧，更添沙料一篙深。小軿会指晴山去，布谷提壶各好音。
郢州守风二首
作者：陈造
朝代：宋

惊风清旦捲黄沙，薄暮蜚云尚炮车。今夜石城楼上角，不妨重听小梅花。瓮盎轰豗恣击撞，佩环时亦奏铿锵。风涛欲静犹须怒，一付天吴自抑扬。
郢州守风二首·其一
作者：陈造
朝代：宋
体裁：七言绝句

惊风清旦捲黄沙，薄暮蜚云尚炮车。今夜石城楼上角，不妨重听小梅花。
郢州守风二首·其二
作者：陈造
朝代：宋
体裁：七言绝句

瓮盎轰豗恣击撞，佩环时亦奏铿锵。风涛欲静犹须怒，一付天吴自抑扬。
郭家洲
作者：陈造
朝代：宋

携儿上绝岸，微径步蒙密。人稀鸟乌乐，老屋几百室。荒凉郭家洲，篱落映残日。问俗得周旋，应门颇仓卒。兴衰今昔殊，郭姓尚十七。邻里阙盐茗，翁姬仅盥栉。共说频岁歉，平陆江浪没。场圃或潭洞，椽栱行螾蛭。去秋微收尔，樵采取黔突。接耳多乐郊，一去恐两失。吾邦有杜母，抚我不待乞。蠲租桑柘在，休役孙子佚。意使流殍无，宁后仓廥实。官今浔阳来，吏师那容失。书绅拜此赐，知我佐郡绂。古来裨肉食，多自刍荛出。必若穷吏道，孰先究民疾。剥肤快目前，吾固笑无术。
郭家洲
作者：陈造
朝代：宋

携儿上绝岸，微径步蒙密。
人稀鸟乌乐，老屋几百室。
荒凉郭家洲，篱落映残日。
问俗得周旋，譍门颇仓卒。
兴衰今昔殊，郭姓尚十七。
邻里阙盐茗，翁姬仅盥栉。
共说频岁歉，平陆江浪没。
场圃或潭洞，椽栱行螾蛭。
去秋微收尔，樵采取黔突。
接耳多乐郊，一去恐两失。
吾邦有杜母，抚我不待乞。
蠲租桑柘在，休役孙子佚。
意使流殍无，宁后仓廥实。
官今浔阳来，吏师那容失。
书绅拜此赐，知我佐郡绂。
古来裨肉食，多自蒭荛出。
必若穷吏道，孰先究民疾。
剥肤快目前，吾固笑无术。
都下春日
作者：陈造
朝代：宋
体裁：七言绝句

烟林红翠已班班，雨后春工不暇悭。付与笙箫三万指，平分綵舫聒湖山。
都梁八首
作者：陈造
朝代：宋

淮汴朝宗地，孤埤只眼前。谯楼西日淡，戍鼓北风传。破竹非无计，浇瓜亦自贤。客愁浑几许，抚剑倚吴天。天外纤云尽，山巅望眼遥。平淮剪绿野，白塔界晴霄。客里风光异，吟边物象骄。功名它日事，回首兴萧条。新居得翠微，景趣自幽奇。白石群羊卧，脩篁翠葆攲。山光衔睥睨，云影傍藩篱。席户无车马，禽猿不更疑。关塞凄凉处，青徐指顾边。如何汉正朔，不尽禹山川。将略轻三捷，天威重万全。诸公不愒日，老子判留年。路恶惟沙碛，山回忽市廛。楼台明晚照，花竹暝寒烟。生事知无警，欢声验有年。犹嫌武陵遇，不载割淮鲜。犬吠葱青里，人家竹径深。短篱循石涧，老屋枕烟岑。牛瘠知春事，鸠啼认晏阴。丰年易为客，杯酒慰幽寻。向来经世蕴，每作负山驰。鬓发不留黑，京尘惭旧缁。生涯黄卷在，心事白鸥知。回首林泉癖，穷吾不为诗。年年汉臣节，春雁与同归。番俗尊华服，皇家后武威。市中斜毼贱，水外拂庐稀。南北皆生息，和亲果是非。
都梁八首·其一
作者：陈造
朝代：宋
体裁：五言律诗

淮汴朝宗地，孤埤只眼前。谯楼西日淡，戍鼓北风传。破竹非无计，浇瓜亦自贤。客愁浑几许，抚剑倚吴天。
都梁八首·其七
作者：陈造
朝代：宋

向来经世蕴，每作负山驰。鬓发不留黑，京尘惭旧缁。生涯黄卷在，心事白鸥知。回首林泉癖，穷吾不为诗。
都梁八首·其七
作者：陈造
朝代：宋

向来经世藴，每作负山驰。
鬓髮不留黑，京尘惭旧缁。
生涯黄卷在，心事白鸥知。
回首林泉癖，穷吾不为诗。
都梁八首·其三
作者：陈造
朝代：宋

新居得翠微，景趣自幽奇。
白石羣羊卧，修篁翠葆欹。
山光衔睥睨，云影傍藩篱。
席户无车马，禽猿不更疑。
都梁八首·其三
作者：陈造
朝代：宋

新居得翠微，景趣自幽奇。白石群羊卧，脩篁翠葆攲。山光衔睥睨，云影傍藩篱。席户无车马，禽猿不更疑。
都梁八首·其二
作者：陈造
朝代：宋

天外纤云尽，山巅望眼遥。
平淮剪绿野，白塔界晴霄。
客裏风光异，吟边物象骄。
功名它日事，回首兴萧条。
都梁八首·其二
作者：陈造
朝代：宋

天外纤云尽，山巅望眼遥。平淮剪绿野，白塔界晴霄。客里风光异，吟边物象骄。功名它日事，回首兴萧条。
都梁八首·其五
作者：陈造
朝代：宋
体裁：五言律诗

路恶惟沙碛，山回忽市廛。楼台明晚照，花竹暝寒烟。生事知无警，欢声验有年。犹嫌武陵遇，不载割淮鲜。
都梁八首·其八
作者：陈造
朝代：宋

年年汉臣节，春雁与同归。番俗尊华服，皇家后武威。市中斜毼贱，水外拂庐稀。南北皆生息，和亲果是非。
都梁八首·其八
作者：陈造
朝代：宋

年年汉臣节，春鴈与同归。
番俗尊华服，皇家后武威。
市中斜毼贱，水外拂庐稀。
南北皆生息，和亲果是非。
都梁八首·其六
作者：陈造
朝代：宋

犬吠葱青裏，人家竹径深。
短篱循石磵，老屋枕烟岑。
牛瘠知春事，鸠啼认晏阴。
丰年易为客，杯酒慰幽寻。
都梁八首·其六
作者：陈造
朝代：宋

犬吠葱青里，人家竹径深。短篱循石涧，老屋枕烟岑。牛瘠知春事，鸠啼认晏阴。丰年易为客，杯酒慰幽寻。
都梁八首·其四
作者：陈造
朝代：宋
体裁：五言律诗

关塞凄凉处，青徐指顾边。如何汉正朔，不尽禹山川。将略轻三捷，天威重万全。诸公不愒日，老子判留年。
都梁涂中
作者：陈造
朝代：宋

西来行路未妨长，敢指淮山作异乡。
随处馈浆惊御寇，有人酬药话韩康。
柳方弄色新经雨，云似多情巧护霜。
风俗淳厖节物好，一樽时与倒诗囊。
都梁涂中
作者：陈造
朝代：宋

西来行路未妨长，敢指淮山作异乡。随处馈浆惊禦寇，有人酬药话韩康。柳方弄色新经雨，云似多情巧护霜。风俗淳厖节物好，一樽时与倒诗囊。
酬贾学录韵并送炭
作者：陈造
朝代：宋
体裁：七言律诗

何人戴目倚钱神，更问吾徒拂甑尘。醉缬不供诗客眼，弊裘应笑广文贫。坐看十日渑为雨，遥想千家桂作薪。贷子曲身当得句，地炉分施腊前春。
采石渡
作者：陈造
朝代：宋

大江碍崇山，突起作湍悍。
采石天下险，揭厉谁敢玩。
戈楼泊千艘，锋旗丽天汉。
昨忆辛巳秋，胡马蜂蚁乱。
敢触貔虎怒，旋作狐鼠窜。
繄此折其角，羣孽终内叛。
孤亭试一登，明眼得奇观。
回首吾叶舟，已復舣沙岸。
我犀不敢然，幽察神所惮。
欻听钲鼓閧，戎事阅鹅鹳。
折衝须武备，保治頼彊干。
鄙夫华封祝，泚笔亦其漫。
采石渡
作者：陈造
朝代：宋

大江碍崇山，突起作湍悍。采石天下险，揭厉谁敢玩。戈楼泊千艘，锋旗丽天汉。昨忆辛巳秋，胡马蜂蚁乱。敢触貔虎怒，旋作狐鼠窜。繄此折其角，群孽终内叛。孤亭试一登，明眼得奇观。回首吾叶舟，已复舣沙岸。我犀不敢然，幽察神所惮。欻听钲鼓閧，戎事阅鹅鹳。折冲须武备，保治赖彊干。鄙夫华封祝，泚笔亦其漫。
重九山阳仪真两使君送酒
作者：陈造
朝代：宋

酒会文期兴尚浓，佳辰一笑坐天穷。
两州各遣六从事，九日俄成一病翁。
诗不受催空急雨，帽无缘落任西风。
明朝晴径通行屐，却漫枝笻遶菊丛。
重九山阳仪真两使君送酒
作者：陈造
朝代：宋

酒会文期兴尚浓，佳辰一笑坐天穷。两州各遣六从事，九日俄成一病翁。诗不受催空急雨，帽无缘落任西风。明朝晴径通行屐，却漫枝筇绕菊丛。
金地寺
作者：陈造
朝代：宋
体裁：五言律诗

侧径崎岖去，飞萝次第扪。山横欲无地，路转却逢村。竹柏围荒寺，莓苔上缭垣。残僧不知客，芋火老云根。
鑑湖道中
作者：陈造
朝代：宋
体裁：七言律诗

风烟佳处放归桡，吟坐篷窗首屡搔。万壑千岩争献状，三江九堰自忘劳。尚多菡萏张秋锦，少待蟾蜍印夜涛。缭碧森青谁子宅，未容载酒访清高。
钱弊
作者：陈造
朝代：宋

为家重墙垣，为民须货殖。扬庐国北户，东南赖控扼。淮民鱼米馀，百货仰殊域。用铜防外泄，用铁乃奇画。一利伏一弊，救弊要得策。持货贸官券，舍此莫衣食。钱货天下用，铁乃限南北。坐令两淮民，块处断贸易。计铁取券直，十才收六七。朝贤爱淮民，此困盍矜恤。铜铁均国宝，通变岂无术。近甸视远地，未可岐畛域。况今苦倒垂，倚待振焚溺。缘江八郡尔，杂用顾何失。官券朝北来，淮俗暮安宅。即今私铸断，胡尚胶今昔。吾贫复淮人，计势不容默。
钱弊
作者：陈造
朝代：宋

为家重墙垣，为民须货殖。
扬庐国北户，东南頼控扼。
淮民鱼米余，百货仰殊域。
用铜防外泄，用铁乃奇画。
一利伏一弊，救弊要得策。
持货贸官券，舍此莫衣食。
钱货天下用，铁乃限南北。
坐令两淮民，块处断贸易。
计铁取券直，十纔收六七。
朝贤爱淮民，此困盍矜恤。
铜铁均国宝，通变岂无术。
近甸视远地，未可岐畛域。
况今苦倒垂，倚待振焚溺。
缘江八郡尔，杂用顾何失。
官券朝北来，淮俗暮安宅。
即今私铸断，胡尚胶今昔。
吾贫復淮人，计势不容默。
铜官道中二首
作者：陈造
朝代：宋

人家自瀹新茗，山路行冲翠岚。今日供人行李，向来梦里江南。尽日巉岩峻陟，有时罢亚横陈。看云不妨拄笏，耦耕定自知津。
铜官道中二首·其一
作者：陈造
朝代：宋

人家自瀹新茗，山路行冲翠岚。今日供人行李，向来梦里江南。
铜官道中二首·其一
作者：陈造
朝代：宋

人家自瀹新茗，山路行衝翠岚。
今日供人行李，向来梦裏江南。
铜官道中二首·其二
作者：陈造
朝代：宋
体裁：六言诗

尽日巉岩峻陟，有时罢亚横陈。看云不妨拄笏，耦耕定自知津。
银葫芦
作者：陈造
朝代：宋

山水佳有余，我与之周旋。
江行已久矣，今復领其全。
漾舟银葫芦，雪在春渐妍。
素琼间苍玉，化工与雕镌。
屏围无空缺，护此百顷天。
图画别浓淡，粉墨生云烟。
人间有此境，定属水府仙。
先生嗜奇胜，久驻无由缘。
命名失雅驯，吾意终慊然。
玉鑑扁山石，取重须时贤。
可无泊舟所，作亭近江壖。
登临付楚客，当有云锦篇。
银葫芦
作者：陈造
朝代：宋

山水佳有馀，我与之周旋。江行已久矣，今复领其全。漾舟银葫芦，雪在春渐妍。素琼间苍玉，化工与雕镌。屏围无空缺，护此百顷天。图画别浓淡，粉墨生云烟。人间有此境，定属水府仙。先生嗜奇胜，久驻无由缘。命名失雅驯，吾意终慊然。玉鉴扁山石，取重须时贤。可无泊舟所，作亭近江壖。登临付楚客，当有云锦篇。
长句简诸公
作者：陈造
朝代：宋

君家开宴为酴醾，竹声裂石弦辊雷。我家芍药继如许，如解商量先后开。深红妍白各媚妩，琼肌玉骨无纤埃。日高未觉睡态足，风定亦送龙香来。素艳压架頩欲雨，妆面卧丛羞未抬。邢娥微服屏粉黛，众女望影惭莫陪。真妃娇泥午酒困，红潮作晕回香腮。春到陋邑好花少，郁郁高柳间古槐。浓李浅桃不入眼，菖条杏叶何有哉。喜如足音赏魏紫，愁寄驿使邀江梅。残春索寞风絮乱，有此二物生庭隈。维扬金腰可伯仲，闽南素馨但舆台。倚烟娉盈复妖嫭，等闲力挽春光回。东皇有情花有意，似欲我辈倒玉罍。君家赏花我方病，忆花有恨空成堆。我家花开病适愈，对花发兴知难裁。簿领困人日作恶，玉山猛判花前颓。及今乐事须秉烛，风狂雨横谁能猜。
长句简诸公
作者：陈造
朝代：宋

君家开宴为酴醾，竹声裂石絃辊雷。
我家芍药继如许，如解商量先后开。
深红妍白各媚妩，琼肌玉骨无纤埃。
日高未觉睡态足，风定亦送龙香来。
素艷压架頩欲雨，粧面卧丛羞未抬。
邢娥微服屏粉黛，众女望影惭莫陪。
真妃娇泥午酒困，红潮作晕回香腮。
春到陋邑好花少，鬰鬰高柳间古槐。
浓李浅桃不入眼，菖条杏叶何有哉。
喜如足音赏魏紫，愁寄驿使邀江梅。
残春索寞风絮乱，有此二物生庭隈。
维扬金腰可伯仲，闽南素馨但舆台。
倚烟娉盈復妖嫮，等闲力挽春光回。
东皇有情花有意，似欲我辈倒玉罍。
君家赏花我方病，忆花有恨空成堆。
我家花开病适愈，对花发兴知难裁。
簿领困人日作恶，玉山猛判花前颓。
及今乐事须秉烛，风狂雨横谁能猜。
长芦寺二首
作者：陈造
朝代：宋

梁帝号用儒，顾有佞佛癖。区区泥其粗，佛者宁汝即。矫矫只履翁，谈妙尘可析。冀上一言契，何意水投石。瓶锡翩然逝，北去甘面壁。有道恶惊世，应俗肯留迹。一时起诞罔，千载受诳惑。至今利涉地，传流何荒惚。渡江一苇尔，古今尚遗植。纷纷捕影徒，唱一和者百。远渡有浮杯，行空或飞锡。至人果善幻，几何异鬼蜮。世人堕邪蔽，徇虚不计实。我学谢傅韩，舣舟重唶唧。昔年望长芦，去江逾百步。垣宇呀已缺，浮图攲欲仆。僧徒噬肯留，日有沉溺惧。重来舒望眼，佛刹非故处。安众得亢爽，定迁酬夙素。似闻瓶锡侣，复作醯蚋聚。居人祷蚕麦，行客乞泉布。营者肆夸侈，施者不顾虑。百堵焕金碧，奚翅复其故。往往豪俊人，四壁有未具。彼徒创寺意，取镇湍涛怒。向来梵呗所，倏为蛟螭据。在己不自保，诱俗说依怙。波流置不省，此理吾未谕。
长芦寺二首·其一
作者：陈造
朝代：宋

梁帝号用儒，顾有佞佛癖。区区泥其粗，佛者宁汝即。矫矫只履翁，谈妙尘可析。冀上一言契，何意水投石。瓶锡翩然逝，北去甘面壁。有道恶惊世，应俗肯留迹。一时起诞罔，千载受诳惑。至今利涉地，传流何荒惚。渡江一苇尔，古今尚遗植。纷纷捕影徒，唱一和者百。远渡有浮杯，行空或飞锡。至人果善幻，几何异鬼蜮。世人堕邪蔽，徇虚不计实。我学谢傅韩，舣舟重唶唧。
长芦寺二首·其一
作者：陈造
朝代：宋

梁帝号用儒，顾有佞佛癖。
区区泥其粗，佛者宁汝即。
矫矫隻履翁，谈妙尘可析。
冀上一言契，何意水投石。
瓶锡翩然逝，北去甘面壁。
有道恶惊世，应俗肯留迹。
一时起诞罔，千载受诳惑。
至今利涉地，传流何荒惚。
渡江一苇尔，古今尚遗植。
纷纷捕影徒，唱一和者百。
远渡有浮杯，行空或飞锡。
至人果善幻，几何异鬼蜮。
世人堕邪蔽，狥虚不计实。
我学谢傅韩，舣舟重唶唧。
长芦寺二首·其二
作者：陈造
朝代：宋

昔年望长芦，去江逾百步。垣宇呀已缺，浮图攲欲仆。僧徒噬肯留，日有沉溺惧。重来舒望眼，佛刹非故处。安众得亢爽，定迁酬夙素。似闻瓶锡侣，复作醯蚋聚。居人祷蚕麦，行客乞泉布。营者肆夸侈，施者不顾虑。百堵焕金碧，奚翅复其故。往往豪俊人，四壁有未具。彼徒创寺意，取镇湍涛怒。向来梵呗所，倏为蛟螭据。在己不自保，诱俗说依怙。波流置不省，此理吾未谕。
长芦寺二首·其二
作者：陈造
朝代：宋

昔年望长芦，去江逾百步。
垣宇呀已缺，浮图欹欲仆。
僧徒噬肯留，日有沉溺惧。
重来舒望眼，佛剎非故处。
安众得亢爽，定迁酬夙素。
似闻瓶锡侣，復作酰蚋聚。
居人祷蚕麦，行客乞泉布。
营者肆夸侈，施者不顾虑。
百堵焕金碧，奚翅復其故。
往往豪儁人，四壁有未具。
彼徒创寺意，取镇湍涛怒。
向来梵呗所，倏为蛟螭据。
在己不自保，诱俗说依怙。
波流置不省，此理吾未谕。
閒题
作者：陈造
朝代：宋

自笑冠裳裹沐猴，只今江海信虚舟。
断无贝阙珠宫梦，好在黄鷄紫蟹秋。
诗外尽为闲日月，人间分占素公侯。
政须鸥鹭供青眼，未厌山林映白头。
閒题
作者：陈造
朝代：宋

自笑冠裳裹沐猴，只今江海信虚舟。断无贝阙珠宫梦，好在黄鸡紫蟹秋。诗外尽为闲日月，人间分占素公侯。政须鸥鹭供青眼，未厌山林映白头。
闲居十首
作者：陈造
朝代：宋

雪云脱坏漏朝阳，风物横前引兴长。红糁紫蕤今次第，迁莺来燕费商量。种桃接李不辞勤，旋作花前把酒人。羡杀文禽映花语，飞来趁得见成春。春来敢自贷衰慵，正要檀栾间白红。爱竹少留枝策径，灌花分破著书功。仙仙弄影俯琼瑶，月地香红苦见撩。清梦定为蝴蝶去，杏花繁处宿良宵。破晓东风尚作寒，孤筇随客已媻姗。绝知蚤起非吾事，要趁梨花带露看。步屧归来未觉劳，迎门喧笑问儿曹。笑翁浑似鱼千里，小圃周围日几遭。闭关不为赏心阑，咫尺东园到自难。斟酌东君惜春色，破除十九作阴寒。病减还思近曲生，嚼花嗅蕊对空瓶。不应斗酒钱三百，犹惜春衣耐独醒。桃李争先不待催，梅花转首已青苔。即今蜀种胭脂树，压倒群芳尚懒开。寒食清明一箭过，晚晴庭院绿阴多。兔葵燕麦易轻脱，红药碧桃须孰何。
闲居十首·其一
作者：陈造
朝代：宋

雪云脱坏漏朝阳，风物横前引兴长。红糁紫蕤今次第，迁莺来燕费商量。
闲居十首·其一
作者：陈造
朝代：宋

雪云脱坏漏朝阳，风物横前引兴长。
红糁紫蕤今次第，迁鶑来燕费商量。
闲居十首·其七
作者：陈造
朝代：宋
体裁：七言绝句

闭关不为赏心阑，咫尺东园到自难。斟酌东君惜春色，破除十九作阴寒。
闲居十首·其三
作者：陈造
朝代：宋

春来敢自贷衰慵，正要檀栾间白红。
爱竹少留枝策径，灌花分破着书功。
闲居十首·其三
作者：陈造
朝代：宋

春来敢自贷衰慵，正要檀栾间白红。爱竹少留枝策径，灌花分破著书功。
闲居十首·其九
作者：陈造
朝代：宋

桃李争先不待催，梅花转首已青苔。
即今蜀种胭脂树，压倒羣芳尚懒开。
闲居十首·其九
作者：陈造
朝代：宋

桃李争先不待催，梅花转首已青苔。即今蜀种胭脂树，压倒群芳尚懒开。
闲居十首·其二
作者：陈造
朝代：宋
体裁：七言绝句

种桃接李不辞勤，旋作花前把酒人。羡杀文禽映花语，飞来趁得见成春。
闲居十首·其五
作者：陈造
朝代：宋
体裁：七言绝句

破晓东风尚作寒，孤筇随客已媻姗。绝知蚤起非吾事，要趁梨花带露看。
闲居十首·其八
作者：陈造
朝代：宋
体裁：七言绝句

病减还思近曲生，嚼花嗅蕊对空瓶。不应斗酒钱三百，犹惜春衣耐独醒。
闲居十首·其六
作者：陈造
朝代：宋
体裁：七言绝句

步屧归来未觉劳，迎门喧笑问儿曹。笑翁浑似鱼千里，小圃周围日几遭。
闲居十首·其十
作者：陈造
朝代：宋
体裁：七言绝句

寒食清明一箭过，晚晴庭院绿阴多。兔葵燕麦易轻脱，红药碧桃须孰何。
闲居十首·其四
作者：陈造
朝代：宋

仙仙弄影俯琼瑶，月地香红苦见撩。清梦定为蝴蝶去，杏花繁处宿良宵。
闲居十首·其四
作者：陈造
朝代：宋

僊僊弄影俯琼瑶，月地香红苦见撩。
清梦定为蝴蝶去，杏花繁处宿良宵。
闲适二首
作者：陈造
朝代：宋

人间火烈更风蜚，笑杀幽人咏桧枝。贪赴敌场争腐鼠，宁知造物玩痴儿。百年扰扰玄驹聚，万化悠悠野马驰。老子床头但周易，尚容隐几耐支离。丁年故纸枉埋头，老去时名底用求。得句盖尝身被谤，屏书姑免眼为仇。关门工作橐驼坐，阅世已冥鹏鴳游。槁木山麋真适适，从来里舍议家丘。
闲适二首·其一
作者：陈造
朝代：宋

人间火烈更风蜚，笑杀幽人咏桧枝。贪赴敌场争腐鼠，宁知造物玩痴儿。百年扰扰玄驹聚，万化悠悠野马驰。老子床头但周易，尚容隐几耐支离。
闲适二首·其一
作者：陈造
朝代：宋

人间火烈更风蜚，笑杀幽人咏桧枝。
贪赴敌场争腐鼠，宁知造物玩痴儿。
百年扰扰玄驹聚，万化悠悠野马驰。
老子床头但周易，尚容隠几耐支离。
闲适二首·其二
作者：陈造
朝代：宋

丁年故纸枉埋头，老去时名底用求。得句盖尝身被谤，屏书姑免眼为仇。关门工作橐驼坐，阅世已冥鹏鴳游。槁木山麋真适适，从来里舍议家丘。
闲适二首·其二
作者：陈造
朝代：宋

丁年故纸枉埋头，老去时名底用求。
得句盖尝身被谤，屏书姑免眼为仇。
关门工作橐驼坐，阅世已冥鹏鷃游。
槁木山麋真适适，从来里舍议家丘。
闻师文过钱塘二首
作者：陈造
朝代：宋

行役儿无虑，衰怀自不忘。待潮何处泊，听雨共更长。指俟乌供哺，先容雁著行。更宽三日计，茫苍下归艎。九堰三江外，攲帆侧柂频。海鲜当日箸，雨鹊定随人。椒酒须分岁，江梅巧借春。团栾多乐事，未沬物华新。
闻师文过钱塘二首·其一
作者：陈造
朝代：宋

行役儿无虑，衰怀自不忘。待潮何处泊，听雨共更长。指俟乌供哺，先容雁著行。更宽三日计，茫苍下归艎。
闻师文过钱塘二首·其一
作者：陈造
朝代：宋

行役儿无虑，衰怀自不忘。
待潮何处泊，听雨共更长。
指俟乌供哺，先容鴈着行。
更宽三日计，茫苍下归艎。
闻师文过钱塘二首·其二
作者：陈造
朝代：宋

九堰三江外，攲帆侧柂频。海鲜当日箸，雨鹊定随人。椒酒须分岁，江梅巧借春。团栾多乐事，未沬物华新。
闻师文过钱塘二首·其二
作者：陈造
朝代：宋

九堰三江外，欹帆侧柂频。
海鲜当日筯，雨鹊定随人。
椒酒须分岁，江梅巧借春。
团栾多乐事，未沬物华新。
闻盱眙北使信感事再次韵
作者：陈造
朝代：宋

猰犬妖狐合故栖，函关底限一丸泥。幄中已办吞青海，甲外宁惟馘白题。犁老上庭烦指顾，笞中行背问颠迷。提封旧物渠须计，一候鞮汗更向西。
闻盱眙北使信感事再次韵
作者：陈造
朝代：宋

猰犬妖狐合故栖，函关底限一丸泥。
幄中已办吞青海，甲外宁惟馘白题。
犂老上庭烦指顾，笞中行背问颠迷。
提封旧物渠须计，一候鞮汗更向西。
闻舒州书生聚众为盗
作者：陈造
朝代：宋

边头仅绝胡尘警，频年麦秕禾不颖。淮民久矣困憔悴，淮俗岂常藏不逞。槌炉血马中夜呼，劫吏驱民刃加颈。吾民苦旱无生意，更复跳梁汝为梗。堂堂王度无玷缺，赫赫军容仍暇整。前年蜑户煽凶威，长蛇封狶摇湖岭。元戎白羽才一挥，欲丐微生一无幸。尔曹么么真癣疥，天网莫倚容蛙黾。昧逐青虫干斧锧，盍辞绿林救要领。鲸鲵齑粉有前戒，傥被皇恩各乡井。旱魃逞妖民倒垂，庙堂圣贤自司命。径须委节发陈廪，少息流离服顽横。劝分己责可次第，庶援沉焚痊国病。正资方岳佐尧禹，侧伫剡章伸此请。
闻舒州书生聚众为盗
作者：陈造
朝代：宋

边头仅绝胡尘警，频年麦秕禾不颖。
淮民久矣困憔悴，淮俗岂常藏不逞。
槌鑪血马中夜呼，劫吏驱民刃加颈。
吾民苦旱无生意，更復跳梁汝为梗。
堂堂王度无玷缺，赫赫军容仍暇整。
前年蜑户煽凶威，长蛇封狶摇湖岭。
元戎白羽纔一挥，欲丐微生一无幸。
尔曹么么真癣疥，天网莫倚容蛙黾。
昧逐青虫干斧锧，盍辞绿林救要领。
鲸鲵虀粉有前戒，傥被皇恩各乡井。
旱魃逞妖民倒垂，庙堂圣贤自司命。
径须委节发陈廪，少息流离服顽横。
劝分己责可次第，庶援沉焚痊国病。
正资方岳佐尧禹，侧伫剡章伸此请。
阅史六首
作者：陈造
朝代：宋

百战淮西仅奏功，澶渊欲战已平戎。三纡相绂犹公道，长为莱公羡晋公。公安枯竹本何知，摽表精忠解不私。应笑神奇甘臭腐，谗锋得意几馀时。树威立敌祇商君，俯仰欺诬莽更文。何事君王自聪哲，三槐五鼎买崩分。帝惜人才几手培，诛锄借作盗权媒。更怜孙息追仇误，忍死龙荒首不回。徐稚申屠晚见机，当时张邴是先知。冥鸿久矣层霄上，置网弥山漫尔为。平时愤世谢王符，更肯佯狂踵接舆。须信有心端有累，与君乘木用舟虚。
阅史六首·其一
作者：陈造
朝代：宋
体裁：七言绝句

百战淮西仅奏功，澶渊欲战已平戎。三纡相绂犹公道，长为莱公羡晋公。
阅史六首·其三
作者：陈造
朝代：宋
体裁：七言绝句

树威立敌祇商君，俯仰欺诬莽更文。何事君王自聪哲，三槐五鼎买崩分。
阅史六首·其二
作者：陈造
朝代：宋

公安枯竹本何知，摽表精忠解不私。
应笑神奇甘臭腐，谗锋得意几余时。
阅史六首·其二
作者：陈造
朝代：宋

公安枯竹本何知，摽表精忠解不私。应笑神奇甘臭腐，谗锋得意几馀时。
阅史六首·其五
作者：陈造
朝代：宋

徐稚申屠晚见机，当时张邴是先知。冥鸿久矣层霄上，置网弥山漫尔为。
阅史六首·其五
作者：陈造
朝代：宋

徐穉申屠晚见机，当时张邴是先知。
冥鸿久矣层霄上，置网弥山漫尔为。
阅史六首·其六
作者：陈造
朝代：宋
体裁：七言绝句

平时愤世谢王符，更肯佯狂踵接舆。须信有心端有累，与君乘木用舟虚。
阅史六首·其四
作者：陈造
朝代：宋

帝惜人才几手培，诛鉏借作盗权媒。
更怜孙息追仇误，忍死龙荒首不回。
阅史六首·其四
作者：陈造
朝代：宋

帝惜人才几手培，诛锄借作盗权媒。更怜孙息追仇误，忍死龙荒首不回。
阅水教次前韵
作者：陈造
朝代：宋

戈船干柂截江长，杀气氛昏日气黄。江畔诗翁泚椽笔，射蛟无复羡枞阳。
阅水教次前韵
作者：陈造
朝代：宋

戈船干柂截江长，杀气氛昏日气黄。
江畔诗翁泚椽笔，射蛟无復羡枞阳。
陈主管招饮
作者：陈造
朝代：宋

鹊拳庭竹语频频，忽有书来寂寞滨。盛事许同花烛夜，芳辰仍醉绮罗春。璧联香閤初鸣凤，霞泛仙觞定脯麟。更办归装捃珠玉，一时人物各诗人。
陈主管招饮
作者：陈造
朝代：宋

鹊拳庭竹语频频，忽有书来寂寞滨。
盛事许同花烛夜，芳辰仍醉绮罗春。
璧联香閤初鸣凤，霞泛仙觞定脯麟。
更办归装攟珠玉，一时人物各诗人。
陈伯固使君祷雨得雪为作
作者：陈造
朝代：宋

妖魃肆虐挻余灾，麦田未麦空黄埃。
饥民忍饥守乡土，倚公力挽和气回。
梵筵告旱初拜手，补陀仙人已回首。
杨枝一麾神受职，雪龙占先效奔走。
飞翔作意擅晓昏，膏润趁时救枯朽。
人名此雪宗丞雪，祈禳取携屈伸肘。
德政可但人间最，大士与徒龙与友。
闵雨竞喜雪应祈，今段尤拜天赐厚。
归前帝席指日冀，更遣奇祥福诸后。
太岁在戌如在酉，看取乞浆还得酒。
陈伯固使君祷雨得雪为作
作者：陈造
朝代：宋

妖魃肆虐挻馀灾，麦田未麦空黄埃。饥民忍饥守乡土，倚公力挽和气回。梵筵告旱初拜手，补陀仙人已回首。杨枝一麾神受职，雪龙占先效奔走。飞翔作意擅晓昏，膏润趁时救枯朽。人名此雪宗丞雪，祈禳取携屈伸肘。德政可但人间最，大士与徒龙与友。闵雨竞喜雪应祈，今段尤拜天赐厚。归前帝席指日冀，更遣奇祥福诸后。太岁在戌如在酉，看取乞浆还得酒。
陈君美许仲和赴省病不能出饯以二绝句
作者：陈造
朝代：宋

修程快著祖生鞭，胜日同乘李郭船。自愧不能扶病去，郭南亭上看登仙。何人把酒送扬舲，定复从容柳下亭。共说归时柳阴合，与君衫色斗青青。
陈君美许仲和赴省病不能出饯以二绝句·其一
作者：陈造
朝代：宋

修程快着祖生鞭，胜日同乘李郭船。
自愧不能扶病去，郭南亭上看登仙。
陈君美许仲和赴省病不能出饯以二绝句·其一
作者：陈造
朝代：宋

修程快著祖生鞭，胜日同乘李郭船。自愧不能扶病去，郭南亭上看登仙。
陈君美许仲和赴省病不能出饯以二绝句·其二
作者：陈造
朝代：宋

何人把酒送扬舲，定复从容柳下亭。共说归时柳阴合，与君衫色斗青青。
陈君美许仲和赴省病不能出饯以二绝句·其二
作者：陈造
朝代：宋

何人把酒送扬舲，定復从容柳下亭。
共说归时柳阴合，与君衫色斗青青。
陈学正孙学录有诗复次韵
作者：陈造
朝代：宋

俗子败兴蚊咂肤，独赖胜士相嬉娱。彼异趣者嗤我迂，岂知木茂水不枯。繄山韫玉渊怀珠，二子豪爽仍廉隅。才名角立风义俱，诗笔为我翻重湖。雨膏雾沐春模糊，佳节尚忍孤云腴。古来左角计赢输，但有丘陇埋烟芜。愿言公等常娱予，不辱裋褐荣琼琚。山雌卑飞未妨臞，更用鸟乌歌吾吾。
陈学正孙学录有诗復次韵
作者：陈造
朝代：宋

俗子败兴蚊咂肤，独頼胜士相嬉娱。
彼异趣者嗤我迂，岂知木茂水不枯。
繄山韫玉渊怀珠，二子豪爽仍廉隅。
才名角立风义俱，诗笔为我翻重湖。
雨膏雾沐春模糊，佳节尚忍孤云腴。
古来左角计赢输，但有丘陇埋烟芜。
愿言公等常娱予，不辱裋褐荣琼琚。
山雌卑飞未妨臞，更用鸟乌歌吾吾。
陈学正惠诗酬以长句
作者：陈造
朝代：宋

寒风折人粟生肤，局坐掩户孰与娱。吾宗高义驾为迂，新诗烂粲慰槁枯。一百十二骊龙珠，春意谁遣生座隅。吾宗学力源委俱，决为巨川潴陂湖。粉袍未脱口未糊，气凌云霄色敷腴。肝肺向我每倾输，我老旧学惭榛芜。妙语正赖君起予，不办瓜李酬瑶琚。病鹤曳翮寒松臞，可复飞动索故吾。
陈学正惠诗酬以长句
作者：陈造
朝代：宋

寒风折人粟生肤，局坐掩户孰与娱。
吾宗高义驾为迂，新诗烂粲慰槁枯。
一百十二骊龙珠，春意谁遣生座隅。
吾宗学力源委俱，决为巨川潴陂湖。
粉袍未脱口未餬，气凌云霄色敷腴。
肝肺向我每倾输，我老旧学惭榛芜。
妙语正頼君起予，不办瓜李酬瑶琚。
病鹤曳翮寒松臞，可復飞动索故吾。
陈宣卿为予作后彫图
作者：陈造
朝代：宋

吾宗洒画墨，似我诗得趣。未至心手忘，敢议江山助。东绢十幅围，中有千尺树。穷冬万虫蛰，拆地双虬怒。彷佛风雨声，想像栋梁具。人间汗反浆，对此毛发竖。怪君物写影，落笔神与遇。自言阅世孰，妙解等僧悟。每当槃薄馀，了知精灵聚。此图尤杰出，持用博新句。墨君第一流，论世无殆庶。三熏且十袭，复靳为子赋。
陈宣卿为予作后雕图
作者：陈造
朝代：宋

吾宗洒画墨，似我诗得趣。
未至心手忘，敢议江山助。
东绢十幅围，中有千尺树。
穷冬万虫蛰，拆地双虬怒。
彷佛风雨声，想像栋梁具。
人间汗反浆，对此毛髮竖。
怪君物写影，落笔神与遇。
自言阅世孰，妙解等僧悟。
每当槃薄余，了知精灵聚。
此图尤杰出，持用博新句。
墨君第一流，论世无殆庶。
三熏且十袭，復靳为子赋。
陈总管坐上赠写竹妓二首
作者：陈造
朝代：宋

劲节苍梢笔底寒，一天风雪与坚顽。回思拥扇宾筵见，却为娇娆一破颜。此君写影道机熟，犹记涪翁诧子舟。谁信红衣万钧笔，拟分此派嗣湖州。
陈总管坐上赠写竹妓二首·其一
作者：陈造
朝代：宋
体裁：七言绝句

劲节苍梢笔底寒，一天风雪与坚顽。回思拥扇宾筵见，却为娇娆一破颜。
陈总管坐上赠写竹妓二首·其二
作者：陈造
朝代：宋
体裁：七言绝句

此君写影道机熟，犹记涪翁诧子舟。谁信红衣万钧笔，拟分此派嗣湖州。
陪盱眙王使君东游四首
作者：陈造
朝代：宋

锦席浮波影，牙樯转雾霏。飞花窥碧酒，舞蝶傍红衣。野日歌前淡，云峰望处微。游鱼应与乐，啼鸟莫催归。缆解鸥飞处，船移柳影中。林庐桃李月，浦溆蕙兰风。酒浅能无醉，歌长惜有终。赋诗聊泚笔，寓意未须工。红旗围皂盖，离迾碧山隅。水色涵云树，宾筵著画图。香温金凿落，花亚锦屠苏。醉里银丝鲙，渔舟不待呼。风林山阙处，茅舍两三家。小驻回鹘队，重寻粟玉花。疏烟横暖霭，碧溜漱晴沙。野兴未渠尽，数峰明晚霞。
陪盱眙王使君东游四首·其一
作者：陈造
朝代：宋

锦席浮波影，牙樯转雾霏。
飞花窥碧酒，舞蝶傍红衣。
野日歌前淡，云峯望处微。
游鱼应与乐，啼鸟莫催归。
陪盱眙王使君东游四首·其一
作者：陈造
朝代：宋

锦席浮波影，牙樯转雾霏。飞花窥碧酒，舞蝶傍红衣。野日歌前淡，云峰望处微。游鱼应与乐，啼鸟莫催归。
陪盱眙王使君东游四首·其三
作者：陈造
朝代：宋

红旗围皂盖，离迾碧山隅。
水色涵云树，宾筵着画图。
香温金凿落，花亚锦屠苏。
醉裏银丝鲙，渔舟不待呼。
陪盱眙王使君东游四首·其三
作者：陈造
朝代：宋

红旗围皂盖，离迾碧山隅。水色涵云树，宾筵著画图。香温金凿落，花亚锦屠苏。醉里银丝鲙，渔舟不待呼。
陪盱眙王使君东游四首·其二
作者：陈造
朝代：宋
体裁：五言律诗

缆解鸥飞处，船移柳影中。林庐桃李月，浦溆蕙兰风。酒浅能无醉，歌长惜有终。赋诗聊泚笔，寓意未须工。
陪盱眙王使君东游四首·其四
作者：陈造
朝代：宋

风林山阙处，茅舍两三家。
小驻回鹘队，重寻粟玉花。
疎烟横暖霭，碧溜漱晴沙。
野兴未渠尽，数峯明晚霞。
陪盱眙王使君东游四首·其四
作者：陈造
朝代：宋

风林山阙处，茅舍两三家。小驻回鹘队，重寻粟玉花。疏烟横暖霭，碧溜漱晴沙。野兴未渠尽，数峰明晚霞。
隐静简堂老赠藤杖
作者：陈造
朝代：宋

两枝藤杖各过头，一赠诗翁一自留。借力崎岖知意厚，分岐喧静果谁优。拄归山路烟岚好，横向禅堂魔魅愁。偿尽阿师行脚债，不妨分我老沧洲。
隐静道中
作者：陈造
朝代：宋

晴日暝复出，烟云尚飞浮。东风解人意，松间作飕飗。罢马不用鞭，正惬道涂修。凉气濯毛骨，百疾洒然瘳。萦纡草根泉，激激冰玉漱。篱头蔷薇花，娜娜新妇头。空林人语寂，野鸟时啁啾。名山无窘步，春色况未休。盘礴翠微寺，判作三日留。曾非耽禅寂，聊此乐深幽。文移暂见贳，清境与心谋。晞发五峰影，濯足双涧流。
隗嚣
作者：陈造
朝代：宋
体裁：七言绝句

诸父论情是至亲，若为见卖苟全身。发崔冤魄旋无憾，眼见君侯杀伯春。
隠静简堂老赠籐杖
作者：陈造
朝代：宋

两枝籐杖各过头，一赠诗翁一自留。
借力崎岖知意厚，分岐喧静果谁优。
拄归山路烟岚好，横向禅堂魔魅愁。
偿尽阿师行脚债，不妨分我老沧洲。
隠静道中
作者：陈造
朝代：宋

晴日暝復出，烟云尚飞浮。
东风解人意，松间作飕飗。
罢马不用鞭，正惬道涂修。
凉气濯毛骨，百疾洒然瘳。
萦纡草根泉，激激冰玉漱。
篱头蔷薇花，娜娜新妇头。
空林人语寂，野鸟时啁啾。
名山无窘步，春色况未休。
盘礴翠微寺，判作三日留。
曾非躭禅寂，聊此乐深幽。
文移暂见贳，清境与心谋。
晞髮五峰影，濯足双涧流。
雁汊东守风四首
作者：陈造
朝代：宋

枉渚八日留，池口百里近。东风翻白波，寸步不容进。如许天吴怒，颇讶地轴震。崩腾雪山飞，胆掉老眼晕。岂惟佐豪吟，更觉苏宿疢。还家可指日，去意复小靳。遗体泰山重，瞢敢诿忠信。流坎随所遇，迟速吾不问。蓬窗隔世尘，但有书满床。度日无与虞，日课一指彊。坐免鹜雁聒，自诧肝肺香。奔骥踠足意，翛然吾自忘。贤否岐非是，徇己乃所望。温故餍新得，但觉此味长。晚来炮车云，翻空更漂扬。吾书未渠尽，更借灯烛光。惊麋砀洪浸，何人矢丽龟。遂令老病叟，珍毳及晚炊。野鹿敢伯仲，江鲟让甘肥。淮人笃乡义，贱乞等韭葵。向来无人境，沙漫水无涯。市声不到耳，茭苇相因依。今无暴客虞，解衣候朝曦。厚味真过矣，安食如含饴。东趣长风沙，移柂取空隙。波头蛰飞雪，幸矣不数刻。连延百家聚，俯瞰白沙碛。卖饼售虾菜，傍舷忽络绎。矧闻淮南音，眼中便乡国。田翁颜甚温，村酒酽堪吃。突兀戎官廨，户柱相映赤。颇喜霜夜眠，更鼓听历历。
雁汊东守风四首·其一
作者：陈造
朝代：宋

枉渚八日留，池口百里近。东风翻白波，寸步不容进。如许天吴怒，颇讶地轴震。崩腾雪山飞，胆掉老眼晕。岂惟佐豪吟，更觉苏宿疢。还家可指日，去意复小靳。遗体泰山重，瞢敢诿忠信。流坎随所遇，迟速吾不问。
雁汊东守风四首·其二
作者：陈造
朝代：宋

蓬窗隔世尘，但有书满床。度日无与虞，日课一指彊。坐免鹜雁聒，自诧肝肺香。奔骥踠足意，翛然吾自忘。贤否岐非是，徇己乃所望。温故餍新得，但觉此味长。晚来炮车云，翻空更漂扬。吾书未渠尽，更借灯烛光。
雁汊东守风四首·其四
作者：陈造
朝代：宋

东趣长风沙，移柂取空隙。波头蛰飞雪，幸矣不数刻。连延百家聚，俯瞰白沙碛。卖饼售虾菜，傍舷忽络绎。矧闻淮南音，眼中便乡国。田翁颜甚温，村酒酽堪吃。突兀戎官廨，户柱相映赤。颇喜霜夜眠，更鼓听历历。
雨中题柏氏壁二首
作者：陈造
朝代：宋

行寻诘屈蹑崎岖，已谢邻翁果下驹。北走松楸无数里，杖藜筋力尚枝梧。苏端颇惯招新客，御叔何烦讶圣人。未用平章旧新雨，一樽聊喜对情亲。
雨中题柏氏壁二首·其一
作者：陈造
朝代：宋
体裁：七言绝句

行寻诘屈蹑崎岖，已谢邻翁果下驹。北走松楸无数里，杖藜筋力尚枝梧。
雨中题柏氏壁二首·其二
作者：陈造
朝代：宋
体裁：七言绝句

苏端颇惯招新客，御叔何烦讶圣人。未用平章旧新雨，一樽聊喜对情亲。
雨后病起二首
作者：陈造
朝代：宋

旱岁仍无麦，淮民食正艰。几时占雨信，今日破天悭。尽息田家叹，聊开病客颜。何由长岁稔，金火莫循环。小卧竹间斋，幽怀得好开。病从凉后减，雨及望时来。两屩山千叠，诸雏饭一杯。吾生计此耳，无梦到燕台。
雨后病起二首·其一
作者：陈造
朝代：宋

旱岁仍无麦，淮民食正艰。几时占雨信，今日破天悭。尽息田家叹，聊开病客颜。何由长岁稔，金火莫循环。
雨后病起二首·其一
作者：陈造
朝代：宋

旱岁仍无麦，淮民食正艰。
几时占雨信，今日破天悭。
尽息田家嘆，聊开病客颜。
何由长岁稔，金火莫循环。
雨后病起二首·其二
作者：陈造
朝代：宋

小卧竹间斋，幽怀得好开。病从凉后减，雨及望时来。两屩山千叠，诸雏饭一杯。吾生计此耳，无梦到燕台。
雨后病起二首·其二
作者：陈造
朝代：宋

小卧竹间斋，幽怀得好开。
病从凉后减，雨及望时来。
两屩山千迭，诸雏饭一杯。
吾生计此耳，无梦到燕台。
雨未止再次前韵二首
作者：陈造
朝代：宋

苍颜无酒不能红，坐窗袖手禅衲同。几时羲驭肯怜客，满意花卉摇光风。樽酒向君怀抱尽，赓歌剧谭忘悔吝。更看珠玉联翩来，孰云猛乞犹小靳。樽前罢唱金缕衣，花为蔫萎玉为摧。欠伸旧识名驹子，兰艾一燎同飞灰。匆遽不及呼莫莫，春愁禁人酒力薄。拟令大白径浮君，毕献继今仍此爵。
雨未止再次前韵二首·其一
作者：陈造
朝代：宋
体裁：古风

苍颜无酒不能红，坐窗袖手禅衲同。几时羲驭肯怜客，满意花卉摇光风。樽酒向君怀抱尽，赓歌剧谭忘悔吝。更看珠玉联翩来，孰云猛乞犹小靳。
雨未止再次前韵二首·其二
作者：陈造
朝代：宋
体裁：古风

樽前罢唱金缕衣，花为蔫萎玉为摧。欠伸旧识名驹子，兰艾一燎同飞灰。匆遽不及呼莫莫，春愁禁人酒力薄。拟令大白径浮君，毕献继今仍此爵。
雪再次韵
作者：陈造
朝代：宋

卑官望雪心，有赋继梦渴。旱气方兆朕，造物工式遏。山城穷陋地，民以牟麦活。即今稼事宝，赵璧还秦夺。忽讶天云近，旋遭鸟乌聒。丰年得奇谶，贺诗簉佳谒。了知叶气熏，人定销天孽。老眼眩盐絮，已不啻三阅。瓣香为神报，无乃笑琐屑。绝望羔酒醉，作意鹭股割。赏雪须佳客，生恐无此说。来年当更好，可但老农说。来春还家吟，要使君击节。今朝泚笔否，浩荡对云叶。傥肯蹑凌兢，黍椀更一雪。
雪再次韵
作者：陈造
朝代：宋
体裁：古风

卑官望雪心，有赋继梦渴。旱气方兆朕，造物工式遏。山城穷陋地，民以牟麦活。即今稼事宝，赵璧还秦夺。忽讶天云近，旋遭鸟乌聒。丰年得奇谶，贺诗簉佳谒。了知叶气熏，人定销天孽。老眼眩盐絮，已不啻三阅。瓣香为神报，无乃笑琐屑。绝望羔酒醉，作意鹭股割。赏雪须佳客，生恐无此说。来年当更好，可但老农说。来春还家吟，要使君击节。今朝泚笔否，浩荡对云叶。傥肯蹑凌兢，黍碗更一雪。
雪夜与师是棋次前韵
作者：陈造
朝代：宋

投醪士或醉，说梅人不渴。
穷途余乐事，不受忧患遏。
诗可供呻吟，棋亦识死活。
朝来喜雪句，神药胎可夺。
一枰与儿晤，断无市声聒。
既免沈舟谖，不作赌墅谒。
指冷良易忍，眼花苦为孽。
疏置仍作罫，随意略细阅。
瓜葛胜负间，时亦近屑屑。
策几奇兵鏖，地比弱王割。
吾非江左管，舐犊愈爱说。
升沈作丰悴，今古无成说。
家居鼓吹具，藉以保晚节。
掀髯得一笑，为汝倒蕉叶。
袖手听残更，红鳞曀晴雪。
雪夜与师是棋次前韵
作者：陈造
朝代：宋

投醪士或醉，说梅人不渴。穷途馀乐事，不受忧患遏。诗可供呻吟，棋亦识死活。朝来喜雪句，神药胎可夺。一枰与儿晤，断无市声聒。既免沈舟谖，不作赌墅谒。指冷良易忍，眼花苦为孽。疏置仍作罫，随意略细阅。瓜葛胜负间，时亦近屑屑。策几奇兵鏖，地比弱王割。吾非江左管，舐犊愈爱说。升沈作丰悴，今古无成说。家居鼓吹具，藉以保晚节。掀髯得一笑，为汝倒蕉叶。袖手听残更，红鳞曀晴雪。
雪晴再次韵
作者：陈造
朝代：宋

璇穹瑩澈晴风后，晓日初融陌路泥。老桧苍筠潜动色，迎春送腊好分题。藏春僧閤心曾恋，闯海山亭梦到迷。回首桑阴三宿旧，鄮城东去虎存西。
雪晴再次韵
作者：陈造
朝代：宋
体裁：七言律诗

璇穹莹澈晴风后，晓日初融陌路泥。老桧苍筠潜动色，迎春送腊好分题。藏春僧閤心曾恋，闯海山亭梦到迷。回首桑阴三宿旧，鄮城东去虎存西。
雪晴再用韵
作者：陈造
朝代：宋

龙烛飞空雪渐无，光摇穷巷丽金铺。妓楼遽喜春生座，席户浑惊粟在肤。剡水不须乘兴去，饭山犹是作诗臞。自怜白发疏慵客，拥被高舂梦未苏。
雪晴再用韵
作者：陈造
朝代：宋

龙烛飞空雪渐无，光摇穷巷丽金铺。
妓楼遽喜春生座，席户浑惊粟在肤。
剡水不须乘兴去，饭山犹是作诗臞。
自怜白髮疎慵客，拥被高舂梦未苏。
韩守松卿索近诗
作者：陈造
朝代：宋

昔人技成叹屠龙，似我五字耽雕虫。镌肝搯肾探惝恍，半世不辞诗得穷。诗成颇讶神与力，畴昔梦中分五色。援毫动作万钧斡，应俗何曾一钱直。豪韩有句当千年，取世所遗政自贤。数篇蜚向青眼边，可复把玩盘中圆。君家十顷围翠密，近榭远亭如画出。时须唤我一樽同，笑对风烟挥此笔。
韩守松卿索近诗
作者：陈造
朝代：宋

昔人技成嘆屠龙，似我五字躭雕虫。
镌肝搯肾探戃恍，半世不辞诗得穷。
诗成颇讶神与力，畴昔梦中分五色。
援毫动作万钧斡，应俗何曾一钱直。
豪韩有句当千年，取世所遗政自贤。
数篇蜚向青眼边，可復把玩盘中圆。
君家十顷围翠密，近榭远亭如画出。
时须唤我一罇同，笑对风烟挥此笔。
頫江楼分韵得春字
作者：陈造
朝代：宋

子政文笔劲，武陵豪气振。高骞霄汉步，分占燕莺春。造化归吟思，樽罍著散人。芳时好宾主，载酒未妨频。
题九老图二首
作者：陈造
朝代：宋

凉亭燠馆尘埃外，野鸟溪花俎豆前。但爱林泉映华发，岂知勋烈载青编。帝怜忧国许归田，犹得幽居俯涧瀍。应笑诗人赋招隐，茹芝带索只臞仙。
题九老图二首·其一
作者：陈造
朝代：宋

凉亭燠馆尘埃外，野鸟溪花俎豆前。但爱林泉映华发，岂知勋烈载青编。
题九老图二首·其一
作者：陈造
朝代：宋

凉亭燠馆尘埃外，野鸟溪花俎豆前。
但爱林泉映华髮，岂知勋烈载青编。
题九老图二首·其二
作者：陈造
朝代：宋

帝怜忧国许归田，犹得幽居俯涧瀍。应笑诗人赋招隐，茹芝带索只臞仙。
题九老图二首·其二
作者：陈造
朝代：宋

帝怜忧国许归田，犹得幽居俯涧瀍。
应笑诗人赋招隠，茹芝带索只臞仙。
题五柳先生诗编年后二首
作者：陈造
朝代：宋

渊明英杰气，不减运甓翁。漫仕径拂衣，高枕北窗风。平生经世意，萧然诗卷中。卯金纳大麓，正自窃鈇雄。妖雏自取死，遽敢贪天功。斯文未斲丧，吾道聊污隆。把菊得沉醉，直气敛长虹。区区记隐德，史笔殊未公。邸报议麟经，卜书目羲易。曲学暂雺曀，日月岂终蚀。陶翁诗百篇，优造雅颂域。九原不容作，妙意渠能测。今君语析尘，指示了皂白。定知泚笔人，斜川旧仙伯。毫釐无馀蕴，领览饱新得。言下悟未师，吟边识圆泽。
题五柳先生诗编年后二首·其一
作者：陈造
朝代：宋

渊明英杰气，不减运甓翁。漫仕径拂衣，高枕北窗风。平生经世意，萧然诗卷中。卯金纳大麓，正自窃鈇雄。妖雏自取死，遽敢贪天功。斯文未斲丧，吾道聊污隆。把菊得沉醉，直气敛长虹。区区记隐德，史笔殊未公。
题五柳先生诗编年后二首·其一
作者：陈造
朝代：宋

渊明英杰气，不减运甓翁。
漫仕径拂衣，高枕北窗风。
平生经世意，萧然诗卷中。
卯金纳大麓，正自窃鈇雄。
妖雏自取死，遽敢贪天功。
斯文未斲丧，吾道聊污隆。
把菊得沉醉，直气敛长虹。
区区记隠德，史笔殊未公。
题五柳先生诗编年后二首·其二
作者：陈造
朝代：宋

邸报议麟经，卜书目羲易。
曲学暂雺曀，日月岂终蚀。
陶翁诗百篇，优造雅颂域。
九原不容作，妙意渠能测。
今君语析尘，指示了皂白。
定知泚笔人，斜川旧仙伯。
毫釐无余藴，领览饱新得。
言下悟未师，吟边识圆泽。
题五柳先生诗编年后二首·其二
作者：陈造
朝代：宋

邸报议麟经，卜书目羲易。曲学暂雺曀，日月岂终蚀。陶翁诗百篇，优造雅颂域。九原不容作，妙意渠能测。今君语析尘，指示了皂白。定知泚笔人，斜川旧仙伯。毫釐无馀蕴，领览饱新得。言下悟未师，吟边识圆泽。
题人家壁
作者：陈造
朝代：宋

等是黄粱未熟时，车尘马足竟胡为。
山翁不起功名想，足糓多田正自奇。
题人家壁
作者：陈造
朝代：宋

等是黄粱未熟时，车尘马足竟胡为。山翁不起功名想，足谷多田正自奇。
题傅商卿家壁二首
作者：陈造
朝代：宋

表表两卿吾莫逆，青刍白饭玉为醅。因循桑下成三宿，解后花时更一来。酒处清谭烛下棋，归期初未厌迟迟。若为径作翩然去，明日阴晴可得知。
题傅商卿家壁二首·其一
作者：陈造
朝代：宋
体裁：七言绝句

表表两卿吾莫逆，青刍白饭玉为醅。因循桑下成三宿，解后花时更一来。
题傅商卿家壁二首·其二
作者：陈造
朝代：宋
体裁：七言绝句

酒处清谭烛下棋，归期初未厌迟迟。若为径作翩然去，明日阴晴可得知。
题六么后
作者：陈造
朝代：宋

爱爱少日淫奔女，爱爱死作贞烈妇。东隅一跌收桑榆，竟得佳名传乐府。男子处死正自难，此女励志雪柏寒。至今挺挺在人目，诗翁作诗垂不刊。谁翻此诗入宫羽，檀唇缓歌细腰舞。直掩霓裳羽衣曲，更问离魂馈浆女。且玩此舞空金卮，莫奏此曲增悲悽。兰摧蕙枯昆玉碎，不如人家嫁狗随狗鸡随鸡。百年佳丽终枯骴，汝名芬芳无已时。舍生徇义渠安之，而我更用兴悲为。我悲所悲人不识，抚事怀人悼今昔。翻云覆雨行路难，君不见买臣之妻彦升客。
题六么后
作者：陈造
朝代：宋

爱爱少日淫奔女，爱爱死作贞烈妇。
东隅一跌收桑榆，竟得佳名传乐府。
男子处死正自难，此女励志雪柏寒。
至今挺挺在人目，诗翁作诗垂不刊。
谁翻此诗入宫羽，檀唇缓歌细腰舞。
直掩霓裳羽衣曲，更问离魂馈浆女。
且玩此舞空金巵，莫奏此曲增悲悽。
兰摧蕙枯昆玉碎，不如人家嫁狗随狗鷄随鷄。
百年佳丽终枯骴，汝名芬芳无已时。
舍生狥义渠安之，而我更用兴悲为。
我悲所悲人不识，抚事怀人悼今昔。
翻云覆雨行路难，君不见买臣之妻彦升客。
题六宜堂
作者：陈造
朝代：宋
体裁：古风

昔人厌俗心，宁取无肉瘦。平时眼为青，绿士须客右。立节自修竦，适用兼庇覆。君家所居堂，音响不待叩。千沟荫百椽，一一渭川秀。公今王元之，好尚如授受。记楼赋此堂，异声同一咮。心谋耳目适，所乐壹能副。昔人言外意，泥一乃百漏。拘拘六者间，见未脱科臼。我此小盘礴，万境欻通透。徐步寒玉琤，长谣灵籁奏。主人信清绝，此君旧幽茂。并策超俗勋，醉墨点衫袖。
题刘明府所藏秋江欲雨图
作者：陈造
朝代：宋

墨云含雨江空濛，岛屿细琐连烟空。我家茆屋菰苇丛，卷蓑背笠随渔翁。展掩倍觉心神融，缅想惨澹经营中。王孙玉面食肉相，万里山川入遐想。当时宫禁断过逢，可得如侬逞江望。江天漠漠那容画，渺莽风烟生笔下。凫鸿灭没波不摇，雾墅霜林共萧洒。乃知绝艺神与通，般薄傲睨窥化工。市师日日江湖上，几人擅价能无穷。君家双莲冰玉质，此画与人俱第一。固应缄鐍付牢收，俗眼纷纷莫轻出。
题刘明府所藏秋江欲雨图
作者：陈造
朝代：宋

墨云含雨江空蒙，岛屿细琐连烟空。
我家茆屋菰苇丛，卷蓑背笠随渔翁。
展掩倍觉心神融，缅想惨澹经营中。
王孙玉面食肉相，万里山川入遐想。
当时宫禁断过逢，可得如侬逞江望。
江天漠漠那容画，渺莽风烟生笔下。
鳬鸿灭没波不摇，雾墅霜林共萧洒。
乃知绝艺神与通，般薄傲睨窥化工。
市师日日江湖上，几人擅价能无穷。
君家双莲冰玉质，此画与人俱第一。
固应缄鐍付牢收，俗眼纷纷莫轻出。
题刘行父净香轩
作者：陈造
朝代：宋

刘郎何所有，寒碧二百本。方渠懋进脩，藉尔伴萧散。妙处鼻观领，翛然市声远。朱墨五千卷，日力自缱绻。久闻伯仲间，珠璧各椟韫。一笑挹此君，方外得嵇阮。饥凤吟夜良，斑犀散春晚。惯尝推枕听，肯作芼羹挽。长翁纪幽致，一字粲褒衮。谱传渭川孙，石屹益州笋。行当荐惊雷，龙跃闯天阃。功名有咄嗟，世道计舒卷。平昔对床约，里闬规息偃。大屋俯婵娟，昼绣替前扁。
题刘行父凈香轩
作者：陈造
朝代：宋

刘郎何所有，寒碧二百本。
方渠懋进修，藉尔伴萧散。
妙处鼻观领，翛然市声远。
朱墨五千卷，日力自缱绻。
久闻伯仲间，珠璧各椟韫。
一笑挹此君，方外得嵇阮。
饥凤吟夜良，斑犀散春晚。
惯尝推枕听，肯作芼羹挽。
长翁纪幽致，一字粲褒衮。
谱传渭川孙，石屹益州笋。
行当洊惊雷，龙跃闯天阃。
功名有咄嗟，世道计舒卷。
平昔对床约，里闬规息偃。
大屋俯婵娟，昼绣替前扁。
题别浦远来舟图
作者：陈造
朝代：宋
体裁：六言诗

道人毫端妙用，幻出烟水淮南。频与东风商略，几时送我归帆。
题史髯词卷二首
作者：陈造
朝代：宋

方朔岁星仍客星，窃桃他日太狂生。几时又泛灵槎去，平掇天孙翠织成。南风未蛰浙江波，倦客闲愁似许多。安得双鬟如阿素，红檀声里釂金荷。
题史髯词卷二首·其一
作者：陈造
朝代：宋
体裁：古风

方朔岁星仍客星，窃桃他日太狂生。几时又泛灵槎去，平掇天孙翠织成。
题史髯词卷二首·其二
作者：陈造
朝代：宋

南风未蛰浙江波，倦客闲愁似许多。
安得双鬟如阿素，红檀声裏釂金荷。
题史髯词卷二首·其二
作者：陈造
朝代：宋

南风未蛰浙江波，倦客闲愁似许多。安得双鬟如阿素，红檀声里釂金荷。
题史髯诗卷后二首
作者：陈造
朝代：宋

平生一士万金多，更恨诗人饿涧薖。羁旅忽成开笑口，软红尘底得阴何。脑脂侵眼耐昏眵，诗卷犹便小字题。浪信奇方须损读，即今刮膜胜金篦。
题史髯诗卷后二首·其一
作者：陈造
朝代：宋
体裁：七言绝句

平生一士万金多，更恨诗人饿涧薖。羁旅忽成开笑口，软红尘底得阴何。
题史髯诗卷后二首·其二
作者：陈造
朝代：宋
体裁：七言绝句

脑脂侵眼耐昏眵，诗卷犹便小字题。浪信奇方须损读，即今刮膜胜金篦。
题吴司理子隆兼隠
作者：陈造
朝代：宋
体裁：五言律诗

绅笏视林薮，达人忘异同。端知柱下史，却笑鹿门翁。犴狱仍阴德，诗书亦隽功。何须笠泽去，烟浪放船篷。
题吴子隆兼隐二首
作者：陈造
朝代：宋

盛吉低眉亦问囚，不疑断狱但春秋。定知小试皮鞭罢，却唤樵青荐茗瓯。元亮官居亦松菊，次山生事有笭箵。酒如欸乃声中醉，目向平反笑处青。
题吴子隆兼隐二首·其二
作者：陈造
朝代：宋

元亮官居亦松菊，次山生事有笭箵。酒如欸乃声中醉，目向平反笑处青。
题吴子隆兼隠二首·其一
作者：陈造
朝代：宋
体裁：古风

盛吉低眉亦问囚，不疑断狱但春秋。定知小试皮鞭罢，却唤樵青荐茗瓯。
题吴子隆兼隠二首·其二
作者：陈造
朝代：宋

元亮官居亦松菊，次山生事有笭箵。
酒如欵乃声中醉，目向平反笑处长。
题因师百雁图二首
作者：陈造
朝代：宋

蓼滩芦渚好徜徉，肯便云天去作行。未用选奴防夜燎，不妨结伴傲晨霜。闻道崔公作芦雁，端如庄叟玩鯈鱼。鶱翔唼啑妙百态，君看老因般礴馀。
题因师百雁图二首·其二
作者：陈造
朝代：宋

闻道崔公作芦雁，端如庄叟玩鯈鱼。鶱翔唼啑妙百态，君看老因般礴馀。
题因师百鴈图二首·其一
作者：陈造
朝代：宋
体裁：七言绝句

蓼滩芦渚好徜徉，肯便云天去作行。未用选奴防夜燎，不妨结伴傲晨霜。
题因师百鴈图二首·其二
作者：陈造
朝代：宋

闻道崔公作芦鴈，端如庄叟玩鯈鱼。
鶱翔唼啑妙百态，君看老因般礴余。
题因师蒲桃图二首
作者：陈造
朝代：宋

因师写物三昧手，公取天机付笔端。坐想瑛盘分磊磈，忆尝贝齿冰甘寒。晶荧压架绀珠圆，苒蒻萦风露叶鲜。病酒人方渴羌似，为师开卷忍馋涎。
题因师蒲桃图二首·其一
作者：陈造
朝代：宋
体裁：七言绝句

因师写物三昧手，公取天机付笔端。坐想瑛盘分磊磈，忆尝贝齿冰甘寒。
题因师蒲桃图二首·其二
作者：陈造
朝代：宋
体裁：七言绝句

晶荧压架绀珠圆，苒蒻萦风露叶鲜。病酒人方渴羌似，为师开卷忍馋涎。
题因老松江烟雨图二首
作者：陈造
朝代：宋

远峰近薄鉴中浮，每泊行舟十日留。雨望晴临俱不恶，最怜烟霭暝高秋。千里湖山宿雾昏，倚栏一笔解平吞。渔郎好在收纶罢，想踞笭箵共一樽。
题因老松江烟雨图二首·其一
作者：陈造
朝代：宋

远峰近薄鉴中浮，每泊行舟十日留。雨望晴临俱不恶，最怜烟霭暝高秋。
题因老松江烟雨图二首·其一
作者：陈造
朝代：宋

远峰近薄鑑中浮，每泊行舟十日留。
雨望晴临俱不恶，最怜烟霭暝高秋。
题因老松江烟雨图二首·其二
作者：陈造
朝代：宋
体裁：七言绝句

千里湖山宿雾昏，倚栏一笔解平吞。渔郎好在收纶罢，想踞笭箵共一樽。
题坟庵壁四首
作者：陈造
朝代：宋

糊口卑官似不逢，解将觞咏当千钟。劣优何似隆中叟，投老归来作卧龙。损益才通理洞明，不应知死异知生。惜无人把宣尼语，说似当年尚子平。钟鸣已饭尚来游，竹好排门不待求。争席馈浆吾不计，此身沧海信虚舟。寂寞江湖吏隐翁，平生纯默养胸中。即今技痒馀诗癖，时眩晴霄作綵虹。
题坟庵壁四首·其一
作者：陈造
朝代：宋

糊口卑官似不逢，解将觞咏当千钟。劣优何似隆中叟，投老归来作卧龙。
题坟庵壁四首·其一
作者：陈造
朝代：宋

餬口卑官似不逢，解将觞咏当千钟。
劣优何似隆中叟，投老归来作卧龙。
题坟庵壁四首·其三
作者：陈造
朝代：宋
体裁：七言绝句

钟鸣已饭尚来游，竹好排门不待求。争席馈浆吾不计，此身沧海信虚舟。
题坟庵壁四首·其二
作者：陈造
朝代：宋

损益才通理洞明，不应知死异知生。惜无人把宣尼语，说似当年尚子平。
题坟庵壁四首·其二
作者：陈造
朝代：宋

损益纔通理洞明，不应知死异知生。
惜无人把宣尼语，说似当年尚子平。
题坟庵壁四首·其四
作者：陈造
朝代：宋

寂寞江湖吏隐翁，平生纯默养胸中。即今技痒馀诗癖，时眩晴霄作綵虹。
题坟庵壁四首·其四
作者：陈造
朝代：宋

寂寞江湖吏隠翁，平生纯默养胸中。
即今技痒余诗癖，时眩晴霄作綵虹。
题姑苏南道者庵
作者：陈造
朝代：宋
体裁：古风

城南路长勤往返，迎送何由贷吾懒。向来红叶扑吟袍，重到绿秧围望眼。有人阅世风前蓬，年年客我此庵中。问津莫问庵中翁，贝叶结伴渠阳聋。
题寒光雪嶂图
作者：陈造
朝代：宋

曀寒流覆绝壁，君才得想像间。输我一庵渔浦，雪中真看江山。
题寒光雪嶂图
作者：陈造
朝代：宋

曀寒流覆绝壁，君纔得想像间。
输我一庵渔浦，雪中真看江山。
题干明寺壁
作者：陈造
朝代：宋
体裁：七言绝句

不待车轮四角生，欲行还驻为交情。又成一笑渌樽晚，诗卷竹风相与清。
题张仲思孝友堂
作者：陈造
朝代：宋

笔端吐阳春，胸次着云梦。
袖中匠石斤，规矩随意中。
君侯道艺乐，不许俗子共。
深堂埃𡏖外，平日文字供。
默对八窗静，不但十年种。
妙语落人间，一一万金重。
平反与进修，併作旨甘奉。
只今衣五綵，颇亦笛三弄。
何人侍板舆，觞豆燕羣从。
鸰原春事繁，鴈影天宇空。
傍睨枭雉呼，或作邹鲁閧。
纷纷手翻覆，纳纳腹空洞。
汲直合居中，器博滞近用。
初计拔薤来，竟息憩棠讼。
翛然拥书坐，竹风助吟讽。
更听雏凤鸣，未妨蜚鸿送。
今皇志復古，俗有后宾贡。
斯文属耆儒，夏屋况巨栋。
江汉继崧高，谁当第嘉诵。
县知尹吉甫，缩手辟张仲。
题张仲思孝友堂
作者：陈造
朝代：宋

笔端吐阳春，胸次著云梦。袖中匠石斤，规矩随意中。君侯道艺乐，不许俗子共。深堂埃？外，平日文字供。默对八窗静，不但十年种。妙语落人间，一一万金重。平反与进修，并作旨甘奉。只今衣五綵，颇亦笛三弄。何人侍板舆，觞豆燕群从。鸰原春事繁，雁影天宇空。傍睨枭雉呼，或作邹鲁閧。纷纷手翻覆，纳纳腹空洞。汲直合居中，器博滞近用。初计拔薤来，竟息憩棠讼。翛然拥书坐，竹风助吟讽。更听雏凤鸣，未妨蜚鸿送。今皇志复古，俗有后宾贡。斯文属耆儒，夏屋况巨栋。江汉继崧高，谁当第嘉诵。县知尹吉甫，缩手辟张仲。
题张仲思孝友堂
作者：陈造
朝代：宋
体裁：古风

笔端吐阳春，胸次著云梦。袖中匠石斤，规矩随意中。君侯道艺乐，不许俗子共。深堂埃�外，平日文字供。默对八窗静，不但十年种。妙语落人间，一一万金重。平反与进修，并作旨甘奉。只今衣五綵，颇亦笛三弄。何人侍板舆，觞豆燕群从。鸰原春事繁，雁影天宇空。傍睨枭雉呼，或作邹鲁閧。纷纷手翻覆，纳纳腹空洞。汲直合居中，器博滞近用。初计拔薤来，竟息憩棠讼。翛然拥书坐，竹风助吟讽。更听雏凤鸣，未妨蜚鸿送。今皇志复古，俗有后宾贡。斯文属耆儒，夏屋况巨栋。江汉继崧高，谁当第嘉诵。县知尹吉甫，缩手辟张仲。
题张省干扇
作者：陈造
朝代：宋

前溪天阔渌泱泱，溪上诗翁引兴长。安得南风吹小艇，吟看千盖拥红妆。
题张省干扇
作者：陈造
朝代：宋

前溪天阔渌泱泱，溪上诗翁引兴长。
安得南风吹小艇，吟看千盖拥红粧。
题彭传师无喧境壁
作者：陈造
朝代：宋

尘外轩窗寓啸吟，胜游重到更情深。湖山觌面浑相识，蜂蝶窥帘似见寻。客路每歌归缓缓，岁华亦叹去骎骎。摩挲竹树论今昔，亲见栽时已欲林。
题彭传师无喧境壁
作者：陈造
朝代：宋

尘外轩窗寓啸吟，胜游重到更情深。
湖山觌面浑相识，蜂蝶窥帘似见寻。
客路每歌归缓缓，岁华亦嘆去骎骎。
摩挱竹树论今昔，亲见栽时已欲林。
题彭尉轩壁三首
作者：陈造
朝代：宋

小轩肯许置琴书，客邸僧垣总不如。岂但郎君可棋酒，旧便江水煮江鱼。甓社家居水四环，房陵官舍祇重山。客中一旦兼双美，山影江光衽席间。轩成首作梅仙客，再到园池更可观。日有脊令栖小树，时看鸂鶒下前滩。
题彭尉轩壁三首·其一
作者：陈造
朝代：宋
体裁：七言绝句

小轩肯许置琴书，客邸僧垣总不如。岂但郎君可棋酒，旧便江水煮江鱼。
题彭尉轩壁三首·其三
作者：陈造
朝代：宋
体裁：七言绝句

轩成首作梅仙客，再到园池更可观。日有脊令栖小树，时看鸂鶒下前滩。
题彭尉轩壁三首·其二
作者：陈造
朝代：宋
体裁：七言绝句

甓社家居水四环，房陵官舍祇重山。客中一旦兼双美，山影江光衽席间。
题徐居士遁庵
作者：陈造
朝代：宋

世网谁所张，四弥天宇大。万情本一机，矻矻同此在。徐君经世心，心乃超世外。趣静缘有动，无显奚用晦。姑为辟俗去，示世无吾待。结庵定其迁，初不惮一再。容膝得胜处，外物了纤芥。有山自烟云，有水可灌溉。百丈峙翠屏，千寻拖碧带。床头三圣书，会意谢分挂。天山得要旨，肥遁元非内。此名扁此室，吾诗傥容配。
题徐居士遯庵
作者：陈造
朝代：宋

世网谁所张，四弥天宇大。
万情本一机，矻矻同此在。
徐君经世心，心乃超世外。
趣静缘有动，无显奚用晦。
姑为辟俗去，示世无吾待。
结庵定其迁，初不惮一再。
容膝得胜处，外物了纤芥。
有山自烟云，有水可灌溉。
百丈峙翠屏，千寻拖碧带。
床头三圣书，会意谢分挂。
天山得要旨，肥遯元非内。
此名扁此室，吾诗傥容配。
题成倅小筑
作者：陈造
朝代：宋
体裁：七言律诗

主人领客竟成迟，闲杀林园此段奇。胜日阿莲须后乘，即今佳菊尚东篱。肯来雪壁题诗处，许继华堂堕帻时。醉后与渠同起舞，一庭花影月迷离。
题扇七首
作者：陈造
朝代：宋

桃叶渡头鱼噞春，莫愁堂上燕依人。玉觞欲举心先醉，痛忆当时迹未尘。吴霜有信镜先知，楚雨无踪梦自迷。风榻烧香作僧过，罗襟得句为谁题。闻道广寒修月手，静看如鉴忽如眉。即今扇里乘鸾女，解笑嫦娥不自持。东绢须题黄绢辞，老来斲句不能奇。定知烁石流金日，记我持觞赏雪时。裁就霜纨未副挥，濡毫欲下更迟迟。昔游尚记芜湖夜，把酒中秋见月时。峨眉山北雪极目，方丈海中冰作壶。我自飙轮随所往，怜渠局息寄洪炉。广寒二十五万户，跪奉素娥听指呼。落屑欲堆悬圃满，人间但爱玉轮孤。
题扇七首·其一
作者：陈造
朝代：宋
体裁：七言绝句

桃叶渡头鱼噞春，莫愁堂上燕依人。玉觞欲举心先醉，痛忆当时迹未尘。
题扇七首·其七
作者：陈造
朝代：宋
体裁：七言绝句

广寒二十五万户，跪奉素娥听指呼。落屑欲堆悬圃满，人间但爱玉轮孤。
题扇七首·其三
作者：陈造
朝代：宋

闻道广寒修月手，静看如鉴忽如眉。
即今扇裏乘鸾女，解笑嫦娥不自持。
题扇七首·其三
作者：陈造
朝代：宋

闻道广寒修月手，静看如鉴忽如眉。即今扇里乘鸾女，解笑嫦娥不自持。
题扇七首·其二
作者：陈造
朝代：宋
体裁：七言绝句

吴霜有信镜先知，楚雨无踪梦自迷。风榻烧香作僧过，罗襟得句为谁题。
题扇七首·其五
作者：陈造
朝代：宋
体裁：七言绝句

裁就霜纨未副挥，濡毫欲下更迟迟。昔游尚记芜湖夜，把酒中秋见月时。
题扇七首·其六
作者：陈造
朝代：宋

峨眉山北雪极目，方丈海中冰作壶。
我自飈轮随所往，怜渠局息寄洪炉。
题扇七首·其六
作者：陈造
朝代：宋

峨眉山北雪极目，方丈海中冰作壶。我自飙轮随所往，怜渠局息寄洪炉。
题扇七首·其四
作者：陈造
朝代：宋
体裁：七言绝句

东绢须题黄绢辞，老来斲句不能奇。定知烁石流金日，记我持觞赏雪时。
题扇集句五首
作者：陈造
朝代：宋

宝扇重寻明月影，月边仍有女乘鸾。主家阴洞细烟雾，姑射仙姿不畏寒。庭院深深深几许，美人绵渺在云堂。落花游丝白日静，锦荐金炉梦正长。竹里高亭灯烛光，月移花影上西厢。蔗浆金椀冰盘冻，始信人间五月凉。自恨寻春去较迟，古来四事巧相违。如今说著成离恨，曾为梅花醉不归。绿槐高柳咽新蝉，绫扇唤风阊阖天。见欲扫床悬麈尾，簟纹如水帐如烟。
题扇集句五首·其一
作者：陈造
朝代：宋
体裁：七言绝句

宝扇重寻明月影，月边仍有女乘鸾。主家阴洞细烟雾，姑射仙姿不畏寒。
题扇集句五首·其三
作者：陈造
朝代：宋

竹裏高亭灯烛光，月移花影上西厢。
蔗浆金椀冰盘冻，始信人间五月凉。
题扇集句五首·其三
作者：陈造
朝代：宋

竹里高亭灯烛光，月移花影上西厢。蔗浆金椀冰盘冻，始信人间五月凉。
题扇集句五首·其三
作者：陈造
朝代：宋
体裁：七言绝句

竹里高亭灯烛光，月移花影上西厢。蔗浆金碗冰盘冻，始信人间五月凉。
题扇集句五首·其二
作者：陈造
朝代：宋
体裁：七言绝句

庭院深深深几许，美人绵渺在云堂。落花游丝白日静，锦荐金炉梦正长。
题扇集句五首·其五
作者：陈造
朝代：宋
体裁：七言绝句

绿槐高柳咽新蝉，绫扇唤风阊阖天。见欲扫床悬麈尾，簟纹如水帐如烟。
题扇集句五首·其四
作者：陈造
朝代：宋

自恨寻春去较迟，古来四事巧相违。
如今说着成离恨，曾为梅花醉不归。
题扇集句五首·其四
作者：陈造
朝代：宋

自恨寻春去较迟，古来四事巧相违。如今说著成离恨，曾为梅花醉不归。
题杜彦敷山茶
作者：陈造
朝代：宋

丹艳浓妆媚晏温，谁招妃子醉时魂。此花信出此君下，那有诗人来叩门。
题杜彦敷山茶
作者：陈造
朝代：宋

丹艷浓粧媚晏温，谁招妃子醉时魂。
此花信出此君下，那有诗人来叩门。
题林监税渔乡小楼
作者：陈造
朝代：宋
体裁：七言律诗

半是蜚轩半是楼，主人雅趣寄沧洲。晨霞莫霭纷浓淡，越舶番樯阅去留。徙倚想君舒醉眼，从容须我掉吟头。病来止酒便高卧，几梦烟波没白鸥。
题柏氏壁二首
作者：陈造
朝代：宋

客里春光似许忙，还家馀几酒边狂。酴醾芍药芳期在，不问芜菁满意黄。梦觉号呼攧鹞风，忽惊肤粟似深冬。凄凉敛白收红后，赖有春醪琥珀浓。
题柏氏壁二首·其一
作者：陈造
朝代：宋

客裏春光似许忙，还家余几酒边狂。
酴醾芍药芳期在，不问芜菁满意黄。
题柏氏壁二首·其一
作者：陈造
朝代：宋

客里春光似许忙，还家馀几酒边狂。酴醾芍药芳期在，不问芜菁满意黄。
题柏氏壁二首·其二
作者：陈造
朝代：宋

梦觉号呼攧鹞风，忽惊肤粟似深冬。凄凉敛白收红后，赖有春醪琥珀浓。
题柏氏壁二首·其二
作者：陈造
朝代：宋

梦觉号呼攧鹞风，忽惊肤粟似深冬。
凄凉敛白收红后，頼有春醪琥珀浓。
题椿桂堂四首
作者：陈造
朝代：宋

日日高堂笑脸新，五株芳桂拱灵椿。枝萦非雾根盘石，共阅壶中不尽春。灵椿移植自仙宫，丹桂年年不办供。材荐明堂皆巨栋，君家培殖富阴功。蒙庄漫诧楚冥灵，独秀吾今陋却生。更笑田家紫荆树，每随人意作枯荣。雁影联翩上绛绡，庭兰再世更奇标。义方可但燕山窦，行跨当年八叶萧。
题椿桂堂四首·其一
作者：陈造
朝代：宋
体裁：古风

日日高堂笑脸新，五株芳桂拱灵椿。枝萦非雾根盘石，共阅壶中不尽春。
题椿桂堂四首·其三
作者：陈造
朝代：宋

蒙庄漫诧楚冥灵，独秀吾今陋却生。更笑田家紫荆树，每随人意作枯荣。
题椿桂堂四首·其三
作者：陈造
朝代：宋

蒙庄漫诧楚冥灵，独秀吾今陋郄生。
更笑田家紫荆树，每随人意作枯荣。
题椿桂堂四首·其二
作者：陈造
朝代：宋
体裁：古风

灵椿移植自仙宫，丹桂年年不办供。材荐明堂皆巨栋，君家培殖富阴功。
题椿桂堂四首·其四
作者：陈造
朝代：宋

雁影联翩上绛绡，庭兰再世更奇标。义方可但燕山窦，行跨当年八叶萧。
题椿桂堂四首·其四
作者：陈造
朝代：宋

鴈影联翩上绛绡，庭兰再世更奇标。
义方可但燕山窦，行跨当年八叶萧。
题殖轩
作者：陈造
朝代：宋

窗户青红断手初，桃蹊竹径类僧居。
日陪骚客挥椽笔，时着班衣奉板舆。
领会能忘一樽酒，穷通拟付十年书。
仍闻布谷催春事，一雨朝来溜决渠。
题殖轩
作者：陈造
朝代：宋

窗户青红断手初，桃蹊竹径类僧居。日陪骚客挥椽笔，时著班衣奉板舆。领会能忘一樽酒，穷通拟付十年书。仍闻布谷催春事，一雨朝来溜决渠。
题毕直閤翻经图三首
作者：陈造
朝代：宋

凝碧有诗才逭死，青岩不语竟何裨。先生著论胡尘底，未觉丘明见仲尼。伯图无继昧尊王，独抱残经析渺茫。地下威文应吐气，人间宋李解升堂。中原正朔合天王，细读遗书瘿作囊。老子披图揩病眼，为公重炷石炉香。
题毕直閤翻经图三首·其一
作者：陈造
朝代：宋

凝碧有诗才逭死，青岩不语竟何裨。先生著论胡尘底，未觉丘明见仲尼。
题毕直閤翻经图三首·其一
作者：陈造
朝代：宋

凝碧有诗纔逭死，青岩不语竟何裨。
先生着论胡尘底，未觉丘明见仲尼。
题毕直閤翻经图三首·其三
作者：陈造
朝代：宋
体裁：七言绝句

中原正朔合天王，细读遗书瘿作囊。老子披图揩病眼，为公重炷石炉香。
题毕直閤翻经图三首·其二
作者：陈造
朝代：宋
体裁：七言绝句

伯图无继昧尊王，独抱残经析渺茫。地下威文应吐气，人间宋李解升堂。
题济胜七物·一拄杖
作者：陈造
朝代：宋
体裁：七言绝句

惊蛇却犬破莓苔，筇竹随公几往回。龙化葛陂应未忍，为扶衰病作陈雷。
题济胜七物·七村童
作者：陈造
朝代：宋

貌野言伧却近真，客前疎畧不能嗔。
折花替我簪纱帽，看竹须渠问主人。
题济胜七物·七村童
作者：陈造
朝代：宋

貌野言伧却近真，客前疏略不能嗔。折花替我簪纱帽，看竹须渠问主人。
题济胜七物·三钱箧
作者：陈造
朝代：宋
体裁：七言绝句

与人替得杖头闲，日日莲塘柳岸边。烂醉质衣吾不问，归时犹有买舟钱。
题济胜七物·二扇
作者：陈造
朝代：宋
体裁：七言绝句

何人月样剪霜绨，改就新诗却自题。为惜持杯折花手，免教遮日步苏堤。
题济胜七物·五酒榼
作者：陈造
朝代：宋
体裁：七言绝句

相从有命每倾舒，不寄辕端即坐隅。肯落苏家悭妇手，深藏云待不时须。
题济胜七物·六钉鞋
作者：陈造
朝代：宋

几步山间属雨余，徐行犹可当安舆。
计功高出芒鞋上，傍险衝泥得屡书。
题济胜七物·六钉鞋
作者：陈造
朝代：宋

几步山间属雨馀，徐行犹可当安舆。计功高出芒鞋上，傍险冲泥得屡书。
题济胜七物·四笔囊
作者：陈造
朝代：宋
体裁：七言绝句

毛锥老去未轻投，革带罗囊特命收。准拟西胡持酒处，偕翁濡首破诗愁。
题溪桥雪月图
作者：陈造
朝代：宋
体裁：七言绝句

雪野无人访夜阑，冰壶绝景画中看。桥边觉欠梅枝在，姑射嫦娥各耐寒。
题潘德久侍儿扇
作者：陈造
朝代：宋
体裁：七言绝句

袜尘去眼恨成堆，赋客当年浪费才。何似天风吹雾鬓，乘鸾新自月边回。
题潘德久竹居
作者：陈造
朝代：宋

竹裏幽栖不掩关，解将应俗等居山。
风流彭泽羲黄上，诗力苏州季孟间。
官缚犹存紫公服，客来肯靳玉绦环。
雪儿小直珠千斛，可但疎帘见一斑。
题潘德久竹居
作者：陈造
朝代：宋

竹里幽栖不掩关，解将应俗等居山。风流彭泽羲黄上，诗力苏州季孟间。官缚犹存紫公服，客来肯靳玉绦环。雪儿小直珠千斛，可但疏帘见一斑。
题潮出海门图二首
作者：陈造
朝代：宋

绝岛平冈捲欲空，两崖相对屹穹崇。即今画手兼诗笔，更与江山角长雄。卷里涛波快一披，苍山踊起雪山驰。浮天沃日无穷意，到我春窗病酒时。
题潮出海门图二首·其一
作者：陈造
朝代：宋
体裁：七言绝句

绝岛平冈捲欲空，两崖相对屹穹崇。即今画手兼诗笔，更与江山角长雄。
题潮出海门图二首·其二
作者：陈造
朝代：宋

卷裏涛波快一披，苍山踊起雪山驰。
浮天沃日无穷意，到我春窗病酒时。
题潮出海门图二首·其二
作者：陈造
朝代：宋

卷里涛波快一披，苍山踊起雪山驰。浮天沃日无穷意，到我春窗病酒时。
题胡处士猿獐图
作者：陈造
朝代：宋

画工神品今代无，祁岳一脉传醉胡。几年傲睨不落笔，乘兴扫出赤县图。今君所宝亦第一，我疑神遇非有笔。青林红叶晚未暝，遥山远水秋一色。五猿踞石相因依，两猿挂树松枝低。仰睇侧顾獐善疑，其二行齧如不知。昔人画马师厩马，画山直付居山者。野猿不驯獐易惊，邈影渠能写閒暇。草露空荒远刀几，即今放麑谁氏子。山蜂负毒不足怜，盍贷蟏蛸留报喜。
题胡处士猿麞图
作者：陈造
朝代：宋

画工神品今代无，祁岳一脉传醉胡。
几年傲睨不落笔，乘兴扫出赤县图。
今君所宝亦第一，我疑神遇非有笔。
青林红叶晚未暝，遥山远水秋一色。
五猿踞石相因依，两猿挂树松枝低。
仰睇侧顾麞善疑，其二行啮如不知。
昔人画马师廐马，画山直付居山者。
野猿不驯麞易惊，邈影渠能写閒暇。
草露空荒远刀几，即今放麑谁氏子。
山蜂负毒不足怜，盍贷蟏蛸留报喜。
题臧子仪扇
作者：陈造
朝代：宋

买邻千万许儿赊，老子诗成赖指瑕。门枕醴泉交让木，行人不问识君家。
题臧子仪扇
作者：陈造
朝代：宋

买邻千万许儿赊，老子诗成頼指瑕。
门枕醴泉交让木，行人不问识君家。
题芜湖雄观亭
作者：陈造
朝代：宋

大江来东南，旁受众壑输。
下驿峡门窄，积水陡下百尺余。
势如千鼓駴万马，闛𨵝嚙蹙崩腾排轧争危涂。
蟂矶頼是作龃龉，不然颓沙裂岸宁復通舳舻。
霜晴似揭天两镜，瞥眼浪涛相吞屠。
不知河伯窟宅託何所，只应蛟鳄跋疐无宁居。
阴晴明晦何限景，付与沙鸥浦鹭纶竿夫。
令君作亭揽其要，豁然眼界了江湖。
我昔暂登览，诗瓢仍酒壶。
寒声隠隠撼窗户，绿雾喷噀擅晓晡。
吴樯楚柁乱秋叶，蜚山涌雪畧座隅。
淮山千髻更在洪涛外，昏烟淡日时有无。
昆阳胜负等蛮触，魏中之梁直锱铢。
人生红尘中，局缩辕下驹。
安得李成王宰不死俱在眼，水墨挥洒丹青摹。
江山千里入卷轴，从此不数玄圃昆崙图。
题芜湖雄观亭
作者：陈造
朝代：宋

大江来东南，旁受众壑输。下驿峡门窄，积水陡下百尺馀。势如千鼓駴万马，闛？啮蹙崩腾排轧争危涂。蟂矶赖是作龃龉，不然颓沙裂岸宁复通舳舻。霜晴似揭天两镜，瞥眼浪涛相吞屠。不知河伯窟宅托何所，只应蛟鳄跋疐无宁居。阴晴明晦何限景，付与沙鸥浦鹭纶竿夫。令君作亭揽其要，豁然眼界了江湖。我昔暂登览，诗瓢仍酒壶。寒声隐隐撼窗户，绿雾喷噀擅晓晡。吴樯楚柁乱秋叶，蜚山涌雪略座隅。淮山千髻更在洪涛外，昏烟淡日时有无。昆阳胜负等蛮触，魏中之梁直锱铢。人生红尘中，局缩辕下驹。安得李成王宰不死俱在眼，水墨挥洒丹青摹。江山千里入卷轴，从此不数玄圃昆崙图。
题芜湖雄观亭
作者：陈造
朝代：宋
体裁：古风

大江来东南，旁受众壑输。下驿峡门窄，积水陡下百尺馀。势如千鼓駴万马，闛�啮蹙崩腾排轧争危涂。蟂矶赖是作龃龉，不然颓沙裂岸宁复通舳舻。霜晴似揭天两镜，瞥眼浪涛相吞屠。不知河伯窟宅托何所，只应蛟鳄跋疐无宁居。阴晴明晦何限景，付与沙鸥浦鹭纶竿夫。令君作亭揽其要，豁然眼界了江湖。我昔暂登览，诗瓢仍酒壶。寒声隐隐撼窗户，绿雾喷噀擅晓晡。吴樯楚柁乱秋叶，蜚山涌雪略座隅。淮山千髻更在洪涛外，昏烟淡日时有无。昆阳胜负等蛮触，魏中之梁直锱铢。人生红尘中，局缩辕下驹。安得李成王宰不死俱在眼，水墨挥洒丹青摹。江山千里入卷轴，从此不数玄圃昆崙图。
题草虫扇二首
作者：陈造
朝代：宋

捩首一振怒臂，鼓翅双摇利锋。底用交绥解斗，政应沐我仁风。迎随小跃低飞，无谓二虫何知。却因毗陵画手，忆我田间杖藜。
题草虫扇二首·其一
作者：陈造
朝代：宋
体裁：六言诗

捩首一振怒臂，鼓翅双摇利锋。底用交绥解斗，政应沐我仁风。
题草虫扇二首·其二
作者：陈造
朝代：宋
体裁：六言诗

迎随小跃低飞，无谓二虫何知。却因毗陵画手，忆我田间杖藜。
题行山园
作者：陈造
朝代：宋

溪山无处着纤尘，翠壁苍漪衬月痕。
可惜人间清绝地，苇间渔父与平分。
题行山园
作者：陈造
朝代：宋

溪山无处著纤尘，翠壁苍漪衬月痕。可惜人间清绝地，苇间渔父与平分。
题解禹玉文卷后
作者：陈造
朝代：宋

平生解公子，器质美无度。长加进学鞭，犹后趣时步。充肠笠泽书，脱手弹丸句。侪辈无争衡，儒先有延誉。岂应如老夫，啧啧声不遇。表表蠹斋翁，容易九原去。石交不在眼，赖子慰迟暮。新文烂锦绣，夫我何足赴。凛凛传远计，堂堂济世具。葆爱今其时，自视要婴孺。白璧不受尘，素丝易成污。毋为樗木散，宁作铁砚铸。良晨有逢年，逸足看取路。吾言信恶石，敢谓爱莫助。
题解禹玉文卷后
作者：陈造
朝代：宋

平生解公子，器质美无度。
长加进学鞭，犹后趣时步。
充肠笠泽书，脱手弹丸句。
侪辈无争衡，儒先有延誉。
岂应如老夫，啧啧声不遇。
表表蠹斋翁，容易九原去。
石交不在眼，頼子慰迟暮。
新文烂锦绣，夫我何足赴。
凛凛传远计，堂堂济世具。
葆爱今其时，自视要婴孺。
白璧不受尘，素丝易成污。
毋为樗木散，宁作铁砚铸。
良晨有逢年，逸足看取路。
吾言信恶石，敢谓爱莫助。
题识山堂
作者：陈造
朝代：宋

物之或暌九牛毛，理有适契鹤鸣皋。
对山眩旋目无主，山灵定笑山不遭。
庐阜姿态杳莫状，烟容岚影翻海涛。
德人眼力了天巧，离朱眸睨难形逃。
高堂面势踞缥缈，旷度洒落遗尘劳。
万巧千奇领定体，如闯阛阓挹同袍。
要须般礴烦画史，正自指顾分秋毫。
闻道樽罍富宾从，至今卷轴余风骚。
我登斯堂唶迟暮，仙翁已蹑海上鰲。
横前三万八千丈，天台信美非其曹。
崩腾恍骇失要领，窥觇历览首屡搔。
先生翳鸾骖紫凤，想后韩众前卢敖。
白玉之童手碧桃，双成智琼各云璈。
神游未置兹山遨，徙倚怅望吾鬰陶。
尘中局束真狴牢，但觉德人山与高。
题识山堂
作者：陈造
朝代：宋

物之或暌九牛毛，理有适契鹤鸣皋。对山眩旋目无主，山灵定笑山不遭。庐阜姿态杳莫状，烟容岚影翻海涛。德人眼力了天巧，离朱眸睨难形逃。高堂面势踞缥缈，旷度洒落遗尘劳。万巧千奇领定体，如闯阛阓挹同袍。要须般礴烦画史，正自指顾分秋毫。闻道樽罍富宾从，至今卷轴馀风骚。我登斯堂唶迟暮，仙翁已蹑海上鳌。横前三万八千丈，天台信美非其曹。崩腾恍骇失要领，窥觇历览首屡搔。先生翳鸾骖紫凤，想后韩众前卢敖。白玉之童手碧桃，双成智琼各云璈。神游未置兹山遨，徙倚怅望吾郁陶。尘中局束真狴牢，但觉德人山与高。
题赵伯政医俗轩
作者：陈造
朝代：宋
体裁：古风

风淫气格初不意，往往腠脉流肠胃。金匮一编亘古今，几人用之能起废。痛恙切身知谒医，俗气痼人渠不知。持筹侧肩蠹日力，锦鞲金弹随痴儿。斯人斯疾可攻否，更恐良医望之走。南窗解榻竹风清，请访轩中十全手。
题赵景安二亭 其一 云涛二首
作者：陈造
朝代：宋
体裁：七言绝句

坐看银山捲坏云，涛头蜚过不逡巡。世间壮观何人领，付与亭中笔有神。
题赵景安二亭 其二 云涛二首
作者：陈造
朝代：宋
体裁：七言绝句

闛沓每疑坤轴动，撞唐更恐日车翻。凭栏待得波声寂，擘絮依然挂海门。
题赵景安二亭 尺五二首 其一
作者：陈造
朝代：宋
体裁：七言绝句

山亭缥缈五云连，瑞霭灵河最近天。当念江湖吏尘客，举头见日独悽然。
题赵景安二亭 尺五二首 其二
作者：陈造
朝代：宋
体裁：七言绝句

仙乐惯常醒醉梦，市香不断袭衣裾。何须更羡城南杜，丹地黄扉即诏除。
题赵景安二亭 尺五二首 其二
作者：陈造
朝代：宋

僊乐惯常醒醉梦，市香不断袭衣裾。
何须更羡城南杜，丹地黄扉即诏除。
题赵景安二亭·云涛二首
作者：陈造
朝代：宋

坐看银山捲坏云，涛头蜚过不逡巡。世间壮观何人领，付与亭中笔有神。闛沓每疑坤轴动，撞唐更恐日车翻。凭栏待得波声寂，擘絮依然挂海门。
题赵景安二亭·尺五二首
作者：陈造
朝代：宋

山亭缥缈五云连，瑞霭灵河最近天。当念江湖吏尘客，举头见日独悽然。仙乐惯常醒醉梦，市香不断袭衣裾。何须更羡城南杜，丹地黄扉即诏除。
题赵秀才壁
作者：陈造
朝代：宋

日日危亭凭曲栏，几山苍翠拥烟鬟。连朝策马冲云去，尽是亭中望处山。
题赵秀才壁
作者：陈造
朝代：宋

日日危亭凭曲栏，几山苍翠拥烟鬟。
连朝策马衝云去，尽是亭中望处山。
题通明堂
作者：陈造
朝代：宋

世儒困墙面，窒外由蔽中。一理有朝澈，八窗自玲珑。公无末俗病，人识古贤风。照物鉴绝尘，与世云行空。似闻虚白室，略与公心同。彼哉坏陂老，史语宁所蒙。吾知泚笔意，千载端为公。
题通明堂
作者：陈造
朝代：宋

世儒困墙面，窒外由蔽中。
一理有朝澈，八窗自玲珑。
公无末俗病，人识古贤风。
照物鑑绝尘，与世云行空。
似闻虚白室，略与公心同。
彼哉坏陂老，史语宁所蒙。
吾知泚笔意，千载端为公。
题野渡风烟图
作者：陈造
朝代：宋
体裁：六言诗

画师毫素筌蹄，波光野色凄迷。舟舣树阴欲动，鱼惊帆影应低。
题钦庙主器时所作登瀛图
作者：陈造
朝代：宋

唐家大府开天策，祖庙工歌登七德。伪王连组？颈归，山东羞死虬须客。文儒济济陪英游，海内共指登瀛洲。未妨滥吹一延族，中有谋断皋伊流。崇宁圣人抚洪业，黄头遗种初芽檗。青宫进讲多暇日，睿情远览思才杰。水墨落纸分毫釐，心融笔忘天运机。鸾翔鹄峙俨在目，更用褚亮摛辞为。天翻地覆人得知，神京北风吹皂旗。空令便桥乞盟未央酒，盛事拂膺正观时。天家所宝君家得，拜手披图悼今昔。鼎湖龙去馀弓剑，上林雁来断消息。莫年笔力犹枝梧，惯题七骑阴山图。为君斲句偕画往，贷我老泪淋衣裾。
题钦庙主器时所作登瀛图
作者：陈造
朝代：宋
体裁：古风

唐家大府开天策，祖庙工歌登七德。伪王连组�颈归，山东羞死虬须客。文儒济济陪英游，海内共指登瀛洲。未妨滥吹一延族，中有谋断皋伊流。崇宁圣人抚洪业，黄头遗种初芽檗。青宫进讲多暇日，睿情远览思才杰。水墨落纸分毫釐，心融笔忘天运机。鸾翔鹄峙俨在目，更用褚亮摛辞为。天翻地覆人得知，神京北风吹皂旗。空令便桥乞盟未央酒，盛事拂膺正观时。天家所宝君家得，拜手披图悼今昔。鼎湖龙去馀弓剑，上林雁来断消息。莫年笔力犹枝梧，惯题七骑阴山图。为君斲句偕画往，贷我老泪淋衣裾。
题钦庙主器时所作登瀛图
作者：陈造
朝代：宋

唐家大府开天策，祖庙工歌登七德。
僞王连组𥿊颈归，山东羞死虬鬚客。
文儒济济陪英游，海内共指登瀛洲。
未妨滥吹一延族，中有谋断皋伊流。
崇宁圣人抚洪业，黄头遗种初芽蘗。
青宫进讲多暇日，睿情远览思才杰。
水墨落纸分毫釐，心融笔忘天运机。
鸾翔鹄峙俨在目，更用褚亮摛辞为。
天翻地覆人得知，神京北风吹皁旗。
空令便桥乞盟未央酒，盛事拂膺正观时。
天家所宝君家得，拜手披图悼今昔。
鼎湖龙去余弓剑，上林鴈来断消息。
莫年笔力犹枝梧，惯题七骑阴山图。
为君斲句偕画往，贷我老泪淋衣裾。
题长沙新到鴈图
作者：陈造
朝代：宋
体裁：六言诗

渺莽雪波烟渚，有底鼓翅相呼。如老子载家去，眼明见甓社湖。
题陈主管东墙三岘图
作者：陈造
朝代：宋

堂上不合青枫起烟雾，墙间江山更疑误。
千岩万壑眩明灭，暖翠浮岚满窗户。
岘山鼎列屹相望，发地撑空鶱欲翔。
一峯拔起羣山上，嶪若紫盖相雄长。
仙山佛国住杳霭，晨烟暮云追戃恍。
良工妙与山写真，诗中有画须诗人。
诵君清诗对画壁，承蜩斲鼻俱疑神。
知君怀古有高趣，我擥襄山识佳处。
愿抄此诗誊此图，开卷时时揖羊杜。
题陈主管东墙三岘图
作者：陈造
朝代：宋

堂上无风起烟雾，墙间江山更疑误。千岩万壑眩明灭，暖翠浮岚满窗户。岘山鼎列屹相望，发地撑空鶱欲翔。一峰拔起群山上，嶪若紫盖相雄长。仙山佛国住杳霭，晨烟暮云追惝恍。良工妙与山写真，诗中有画须诗人。诵君清诗对画壁，承蜩斲鼻俱疑神。知君怀古有高趣，我揽襄山识佳处。愿抄此诗誊此图，开卷时时揖羊杜。
题陈主管奥广楼
作者：陈造
朝代：宋

卷舒乐天游，仕宦甘吏隐。吾宗大雅士，为学先究本。楼居盘礴地，超然寄妙蕴。沉沉一机深，纳纳万象泯。人方窥端倪，我自绝畦畛。胡宁山川丽，诗卷规束捃。彼哉狭且露，之世坐拘窘。瞢焉登斯楼，不博粲然冁。
题陈主管奥广楼
作者：陈造
朝代：宋

卷舒乐天游，仕宦甘吏隠。
吾宗大雅士，为学先究本。
楼居盘礴地，超然寄妙藴。
沉沉一机深，纳纳万象泯。
人方窥端倪，我自绝畦畛。
胡宁山川丽，诗卷规束攟。
彼哉狭且露，之世坐拘窘。
瞢焉登斯楼，不博粲然冁。
题陈主管小壶天三首
作者：陈造
朝代：宋

一室凌埃？，公堂更左偏。闲消官上日，小隐洞中天。棋酒随醒醉，蚊虻断扑缘。怜渠锻炉侧，矻矻计巢仙。棋枰外世故，喧静信奇偏。俗网恢三面，冰壶令一天。时供诗友课，未断宰官缘。付我红尘去，如君自半仙。未放歌云散，先看醉帽偏。周郎自醇酎，乐广定青天。持胜收贤业，推枰睨世缘。明年一品手，却访玉堂仙。
题陈主管小壶天三首·其一
作者：陈造
朝代：宋

一室凌埃？，公堂更左偏。闲消官上日，小隐洞中天。棋酒随醒醉，蚊虻断扑缘。怜渠锻炉侧，矻矻计巢仙。
题陈主管小壶天三首·其一
作者：陈造
朝代：宋
体裁：五言律诗

一室凌埃�，公堂更左偏。闲消官上日，小隐洞中天。棋酒随醒醉，蚊虻断扑缘。怜渠锻炉侧，矻矻计巢仙。
题陈主管小壶天三首·其一
作者：陈造
朝代：宋

一室凌埃𡏖，公堂更左偏。
闲消官上日，小隠洞中天。
棋酒随醒醉，蚊蝱断扑缘。
怜渠锻炉侧，矻矻计巢仙。
题陈主管小壶天三首·其三
作者：陈造
朝代：宋
体裁：五言律诗

未放歌云散，先看醉帽偏。周郎自醇酎，乐广定青天。持胜收贤业，推枰睨世缘。明年一品手，却访玉堂仙。
题陈主管小壶天三首·其二
作者：陈造
朝代：宋
体裁：五言律诗

棋枰外世故，喧静信奇偏。俗网恢三面，冰壶令一天。时供诗友课，未断宰官缘。付我红尘去，如君自半仙。
题陈守宰仁和无倦堂二首
作者：陈造
朝代：宋

仲尼治道师，今古谁造阃。公与由也果，有得非二本。为政贵无倦，圣语要自反。吾宗宰仁和，条教仰瓴建。吟对千挺竹，日课五升饭。胶扰付冰解，隐幽莫形遁。器资铜百鍊，心地兰九畹。人绝悬鱼续，自诡割鸡偃。秉心宁作辍，提耳悟顽谖。岂伊不可耐，据以为益损。譬如岁丰凶，良农守穮蓘。功名自民庸，君子计岁晚。陈侯昔为邑，鼓舞辇毂民。尔来佐淮郡，喜诧有脚春。例满徯志望，正繄不已纯。帖焉受驯扰，初岂烦令申。抚临不云倦，依然旧持循。终始秉厚德，迩遐沐深仁。报政已捐日，设施方日新。群蠹继革熄，千栋成逡巡。向来简斋仙，九德罄忱恂。长源无涸流，盍尝究所因。一印妙心传，千载挹圣真。此学不胜用，企公嗣前尘。
题陈守宰仁和无倦堂二首·其一
作者：陈造
朝代：宋

仲尼治道师，今古谁造阃。公与由也果，有得非二本。为政贵无倦，圣语要自反。吾宗宰仁和，条教仰瓴建。吟对千挺竹，日课五升饭。胶扰付冰解，隐幽莫形遁。器资铜百鍊，心地兰九畹。人绝悬鱼续，自诡割鸡偃。秉心宁作辍，提耳悟顽谖。岂伊不可耐，据以为益损。譬如岁丰凶，良农守穮蓘。功名自民庸，君子计岁晚。
题陈守宰仁和无倦堂二首·其一
作者：陈造
朝代：宋

仲尼治道师，今古谁造阃。
公与由也果，有得非二本。
为政贵无倦，圣语要自反。
吾宗宰仁和，条教仰瓴建。
吟对千挺竹，日课五升饭。
胶扰付冰解，隠幽莫形遯。
器资铜百炼，心地兰九畹。
人绝悬鱼续，自诡割鷄偃。
秉心宁作辍，提耳悟顽谖。
岂伊不可耐，据以为益损。
譬如岁丰凶，良农守穮蔉。
功名自民庸，君子计岁晚。
题陈守宰仁和无倦堂二首·其二
作者：陈造
朝代：宋

陈侯昔为邑，鼓舞辇毂民。
尔来佐淮郡，喜诧有脚春。
例满徯志望，正繄不已纯。
帖焉受驯扰，初岂烦令申。
抚临不云倦，依然旧持循。
终始秉厚德，迩遐沐深仁。
报政已捐日，设施方日新。
羣蠹继革熄，千栋成逡巡。
向来简斋僊，九德罄忱恂。
长源无涸流，盍尝究所因。
一印妙心传，千载挹圣真。
此学不胜用，企公嗣前尘。
题陈守宰仁和无倦堂二首·其二
作者：陈造
朝代：宋

陈侯昔为邑，鼓舞辇毂民。尔来佐淮郡，喜诧有脚春。例满徯志望，正繄不已纯。帖焉受驯扰，初岂烦令申。抚临不云倦，依然旧持循。终始秉厚德，迩遐沐深仁。报政已捐日，设施方日新。群蠹继革熄，千栋成逡巡。向来简斋仙，九德罄忱恂。长源无涸流，盍尝究所因。一印妙心传，千载挹圣真。此学不胜用，企公嗣前尘。
题雍和堂
作者：陈造
朝代：宋

元功播万有，洪纤各秀颖。一或疵疠之，槁乾例榛梗。是身储至和，举世乏妙领。粹然太丘裔，父子皆秀整。学自付衣钵，刃不留綮肯。文字长少苏，智趣大小耿。翛然诗礼庭，翩度脊令影。穆穆埙篪春，矫矫尘务屏。会看蝉嫣去，滋味调九鼎。彼哉夸毗子，肝胆作蛙黾。斯焉世宗师，胡不日三请。
题雍和堂
作者：陈造
朝代：宋

元功播万有，洪纤各秀颖。
一或疵疠之，槁干例榛梗。
是身储至和，举世乏妙领。
粹然太丘裔，父子皆秀整。
学自付衣钵，刃不留綮肯。
文字长少苏，智趣大小耿。
翛然诗礼庭，翩度脊令影。
穆穆埙箎春，矫矫尘务屏。
会看蝉嫣去，滋味调九鼎。
彼哉夸毗子，肝胆作蛙黾。
斯焉世宗师，胡不日三请。
题项处士山堂二首
作者：陈造
朝代：宋

一庵小憩俗间劳，月牖风轩俯鸟巢。我亦青衫倦游者，羡君先办盖头茅。久安楚俗眠云屋，又向吴侬倒药囊。出处无心俱乐地，世间何处不山堂。
题项处士山堂二首·其一
作者：陈造
朝代：宋
体裁：七言绝句

一庵小憩俗间劳，月牖风轩俯鸟巢。我亦青衫倦游者，羡君先办盖头茅。
题项处士山堂二首·其二
作者：陈造
朝代：宋
体裁：七言绝句

久安楚俗眠云屋，又向吴侬倒药囊。出处无心俱乐地，世间何处不山堂。
题驿舍二首
作者：陈造
朝代：宋

客到淮乡话楚乡，长将天末指襄阳。如今漂泊君休问，又过襄阳十舍彊。官曹有底著迂疏，祇合江湖老钓徒。萍梗可能忘在莒，莼鲈祇有梦归吴。
题驿舍二首·其一
作者：陈造
朝代：宋
体裁：七言绝句

客到淮乡话楚乡，长将天末指襄阳。如今漂泊君休问，又过襄阳十舍彊。
题驿舍二首·其二
作者：陈造
朝代：宋

官曹有底着迂疎，祇合江湖老钓徒。
萍梗可能忘在莒，莼鲈祇有梦归吴。
题驿舍二首·其二
作者：陈造
朝代：宋

官曹有底著迂疏，祇合江湖老钓徒。萍梗可能忘在莒，莼鲈祇有梦归吴。
题高梦锡指牛图
作者：陈造
朝代：宋

将军向来马量谷，封君劣比羊千足。
浮云富贵漫夸毗，不博范叟回青目。
此叟落魄水墨仙，松煤染指皆其天。
奏刀浪诧牛无全，寝讹降饮二百角。
身不服箱鼻不穿，觳觫肯受众目怜。
高郎画徧米家船，此轴宝重一当千。
老子老欲耕淮壖，薋菉葹满高下田。
政用百尾收乌犍，刀剑纵售能几钱。
展掩此画空惘然，平日幽趣终拳拳。
此叟傥可作九原，画我草履麻为鞭，经挂牛角羣牛前。
题高梦锡指牛图
作者：陈造
朝代：宋

将军向来马量谷，封君劣比羊千足。浮云富贵漫夸毗，不博范叟回青目。此叟落魄水墨仙，松煤染指皆其天。奏刀浪诧牛无全，寝讹降饮二百角。身不服箱鼻不穿，觳觫肯受众目怜。高郎画遍米家船，此轴宝重一当千。老子老欲耕淮壖，薋菉葹满高下田。政用百尾收乌犍，刀剑纵售能几钱。展掩此画空惘然，平日幽趣终拳拳。此叟傥可作九原，画我草履麻为鞭，经挂牛角群牛前。
题高缙之剑室二首
作者：陈造
朝代：宋

高郎櫑具映峨冠，沈燎茶铛一室安。游刃圣经千载计，即今长铗未须弹。皇家威德憺遐荒，何物楼兰尚颉颃。想见诗人攲枕处，云霄中夜有光芒。
题高缙之剑室二首·其一
作者：陈造
朝代：宋
体裁：七言绝句

高郎櫑具映峨冠，沈燎茶铛一室安。游刃圣经千载计，即今长铗未须弹。
题高缙之剑室二首·其二
作者：陈造
朝代：宋

皇家威德憺遐荒，何物楼兰尚颉颃。想见诗人攲枕处，云霄中夜有光芒。
题高缙之剑室二首·其二
作者：陈造
朝代：宋

皇家威德憺遐荒，何物楼兰尚颉颃。
想见诗人欹枕处，云霄中夜有光芒。
题龚养正孩儿枕屏二首
作者：陈造
朝代：宋

小屏光洁雪难如，写出嬉然同队鱼。索句拥书皆薄相，笑啼嗔喜莫怜渠。眼中何止舞雩音，况是君家积庆重。梦里送来烦孔释，要令门户继荀龙。
题龚养正孩儿枕屏二首·其一
作者：陈造
朝代：宋
体裁：七言绝句

小屏光洁雪难如，写出嬉然同队鱼。索句拥书皆薄相，笑啼嗔喜莫怜渠。
题龚养正孩儿枕屏二首·其二
作者：陈造
朝代：宋

眼中何止舞雩音，况是君家积庆重。
梦裏送来烦孔释，要令门户继荀龙。
题龚养正孩儿枕屏二首·其二
作者：陈造
朝代：宋

眼中何止舞雩音，况是君家积庆重。梦里送来烦孔释，要令门户继荀龙。
食晚菘新笋
作者：陈造
朝代：宋

化儿出奇安此腹，不称智囊不盛肉。饥雷收声才脱粟，荐以藻芹仍杞菊。园丁可是监河侯，供我朝昏三亩绿。即今春菘晚不衰，况复桂笋森可束。含烟带露不相下，拄腹撑肠未云足。食单一日得一隽，回首常嗜真舆仆。殿春日月官上速，日撷芝茎剥纤玉。风排雨浥犹须卜，卧作枯荄起成竹。
食晚菘新笋
作者：陈造
朝代：宋

化儿出奇安此腹，不称智囊不盛肉。
饥雷收声纔脱粟，荐以藻芹仍杞菊。
园丁可是监河侯，供我朝昏三亩绿。
即今春菘晚不衰，况復桂笋森可束。
含烟带露不相下，拄腹撑肠未云足。
食单一日得一隽，回首常嗜真舆仆。
殿春日月官上速，日撷芝茎剥纤玉。
风排雨浥犹须卜，卧作枯荄起成竹。
饮客
作者：陈造
朝代：宋
体裁：七言律诗

暑气凭秋已自消，可能枯策伴良宵。试开玉友招诗客，共吸金波对舞腰。人近笙歌堪耐老，天非风月定无聊。簿书正使无闲暇，卜夜时须慰寂寥。
饮寓隐轩
作者：陈造
朝代：宋

轩亭晓清旷，行乐未妨频。无客不堪醉，有花长是春。凭栏尚红药，结伴擅芳辰。笑驻凌波步，香分折角巾。莺声殊自健，杏子况尝新。仰止宗英伯，来为郑驿宾。言辞独乐乐，仍命可人人。鸿弄舞时影，梁蜚歌处尘。棋枰谁得隽，诗笔自疑神。攲倒何妨屡，歌呼却甚真。升沈塞上马，容易鬓如银。奈许追欢地，回头迹便陈。
饮寓隠
作者：陈造
朝代：宋

轩亭晓清旷，行乐未妨频。
无客不堪醉，有花长是春。
凭栏尚红药，结伴擅芳辰。
笑驻凌波步，香分折角巾。
鶑声殊自健，杏子况尝新。
仰止宗英伯，来为郑驿宾。
言辞独乐乐，仍命可人人。
鸿弄舞时影，梁蜚歌处尘。
棋枰谁得隽，诗笔自疑神。
欹倒何妨屡，歌呼却甚真。
升沈塞上马，容易鬓如银。
奈许追欢地，回头迹便陈。
饮殖轩
作者：陈造
朝代：宋
体裁：七言律诗

病骨今朝觉倍轻，云天昨夜已全晴。烂游花木欣荣处，剩喜风烟指顾生。春草池塘频入梦，夜窗灯火会寻盟。怅然又与禽鱼别，波影沉堤晚照明。
饯寄定海交代
作者：陈造
朝代：宋

县尹古子男，今不一钱直。低摧奉简书，侦伺常屏息。白简与按章，岁月供弹劾。当路虽所惧，奸民巧狙击。吻间售蜂虿，意外变白黑。防虞莫救过，弥缝或逃谪。政使有卓鲁，未容置形迹。云何世难事，君不动声色。编民翕风移，恶少且心革。田庐有笑歌，魑魅亦窜匿。斯人纪仁爱，几磨南山石。政声懿如此，仅免绳治厄。诸公蜚鹗书，犯严尚遗力。安得定海民，为君洒荐墨。兰台传循吏，采访多失实。安得定海人，为君秉直笔。嗟我吏隐者，志在山南北。身名万金重，如博试此掷。赖今遗爱地，一一可矜式。政恐效西子，美颦得嘲剧。江皋一樽酒，聊挽朝天客。妙乐喧江浪，清谭倒理窟。盟言底遽寒，舟驶潮水急。西望念风义，感叹徒至骨。
饯寄定海交代
作者：陈造
朝代：宋

县尹古子男，今不一钱直。
低摧奉简书，侦伺常屏息。
白简与按章，岁月供弹劾。
当路虽所惧，姦民巧狙击。
吻间售蜂虿，意外变白黑。
防虞莫救过，弥缝或逃谪。
政使有卓鲁，未容置形迹。
云何世难事，君不动声色。
编民翕风移，恶少且心革。
田庐有笑歌，魑魅亦窜匿。
斯人纪仁爱，几磨南山石。
政声懿如此，仅免绳治厄。
诸公蜚鹗书，犯严尚遗力。
安得定海民，为君洒荐墨。
兰台传循吏，采访多失实。
安得定海人，为君秉直笔。
嗟我吏隠者，志在山南北。
身名万金重，如博试此掷。
頼今遗爱地，一一可矜式。
政恐效西子，美颦得嘲剧。
江皋一樽酒，聊挽朝天客。
妙乐喧江浪，清谭倒理窟。
盟言底遽寒，舟驶潮水急。
西望念风义，感嘆徒至骨。
饯赵伯卫赵有诗次其韵
作者：陈造
朝代：宋
体裁：七言律诗

雪后垂杨袅绿丝，邮亭折赠诉违离。明朝月地嗟分影，胜日风流此一时。白閤论诗成梦境，清湖载酒有心期。樽前拟倩如椽笔，细与邦人写去思。
馀姚饭
作者：陈造
朝代：宋

昨暮浴上虞，今晨饭馀姚。官期有馀日，我行得逍遥。盘实剥芡芰，羹鱼荐兰椒。一饱老人事，茗饮亦复聊。扪腹每自愧，昔贤尚箪瓢。僧垣栖翠微，金碧焕山椒。龙泓甘可茹，塔铃如见招。迟留本不恶，况复待晚潮。
香云寺
作者：陈造
朝代：宋

山月明空隙，庭柯下槁乾。沈沈僧夜静，漠漠雁天寒。梦境愁偏隔，诗情老易阑。未容辞水厄，聊复踞蒲团。
香云寺
作者：陈造
朝代：宋

山月明空隙，庭柯下槁干。
沈沈僧夜静，漠漠鴈天寒。
梦境愁偏隔，诗情老易阑。
未容辞水厄，聊復踞蒲团。
马上见卖白莲者三首
作者：陈造
朝代：宋

引息度奇暑，风日正交战。淮乡六月春，嫣然担头见。香凝素囊拆，湿馀清露泫。丰肤专正色，一忠百佞贱。祝融乃司花，慰我红尘面。买归一杯适，得共黄葵荐。东荡百顷宽，满荡莲结花。孤村莲荡西，茅茨吾所家。年年红紫尽，为春留芳华。酒船堕云锦，歌棹凌瑞霞。只今乡闾梦，不道身风沙。把花但三嗅，对酒长咨嗟。东荡花清晨，西湖渺无津。凉荷引天远，极目妆面新。鸣榔与鼓枻，彼岂寻芳人。香风漂我舟，领略不及宾。当时赏花句，兴在迹已陈。歌似冰玉友，花面俱回春。
马上见卖白莲者三首·其一
作者：陈造
朝代：宋

引息度奇暑，风日正交战。
淮乡六月春，嫣然担头见。
香凝素囊拆，湿余清露泫。
丰肤专正色，一忠百佞贱。
祝融乃司花，慰我红尘面。
买归一杯适，得共黄葵荐。
马上见卖白莲者三首·其一
作者：陈造
朝代：宋

引息度奇暑，风日正交战。淮乡六月春，嫣然担头见。香凝素囊拆，湿馀清露泫。丰肤专正色，一忠百佞贱。祝融乃司花，慰我红尘面。买归一杯适，得共黄葵荐。
马上见卖白莲者三首·其三
作者：陈造
朝代：宋

东荡花清晨，西湖渺无津。凉荷引天远，极目妆面新。鸣榔与鼓枻，彼岂寻芳人。香风漂我舟，领略不及宾。当时赏花句，兴在迹已陈。歌似冰玉友，花面俱回春。
马上见卖白莲者三首·其三
作者：陈造
朝代：宋

东荡花清晨，西湖渺无津。
凉荷引天远，极目粧面新。
鸣榔与鼓枻，彼岂寻芳人。
香风漂我舟，领略不及宾。
当时赏花句，兴在迹已陈。
歌似冰玉友，花面俱迴春。
马上见卖白莲者三首·其二
作者：陈造
朝代：宋
体裁：古风

东荡百顷宽，满荡莲结花。孤村莲荡西，茅茨吾所家。年年红紫尽，为春留芳华。酒船堕云锦，歌棹凌瑞霞。只今乡闾梦，不道身风沙。把花但三嗅，对酒长咨嗟。
马口
作者：陈造
朝代：宋

氛昏翳春晓，瞠目如受蒙。
停舟少须之，红日碾高空。
是时羣山间，积雪未肯融。
岩雾不尽收，似角藻绘功。
屏障莽回合，粉墨纷异同。
嵌岩眩有无，草树森玲珑。
皛皛琼为田，奕奕旆卷风。
羃篱抹高顶，下乃卧玉龙。
隠显随断续，间簉成葱栊。
微漪湛不摇，一一县镜中。
酒杯与诗笔，客次宁阙供。
搴取不赀景，纳我云梦胸。
一笑漂泊裏，孰谓吾涂穷。
摩挱好东绢，世恐无此工。
马口
作者：陈造
朝代：宋

氛昏翳春晓，瞠目如受蒙。停舟少须之，红日碾高空。是时群山间，积雪未肯融。岩雾不尽收，似角藻绘功。屏障莽回合，粉墨纷异同。嵌岩眩有无，草树森玲珑。皛皛琼为田，奕奕旆卷风。羃篱抹高顶，下乃卧玉龙。隐显随断续，间簉成葱栊。微漪湛不摇，一一县镜中。酒杯与诗笔，客次宁阙供。搴取不赀景，纳我云梦胸。一笑漂泊里，孰谓吾涂穷。摩挲好东绢，世恐无此工。
马息山
作者：陈造
朝代：宋
体裁：七言律诗

猿蹊鸟道且攀隮，暝霭顽苍只尺迷。狠石忽开防地裂，屯云不散讶天低。眼高欲了三千界，梦断犹惊七百梯。回望故山真可指，杜鹃肠断为谁啼。
马援
作者：陈造
朝代：宋
体裁：七言绝句

朱勃风标似可亲，文渊竟作白头新。平时轻侮知何事，辨雪冤诬独此人。
骑过山村
作者：陈造
朝代：宋

烟村面势枕苍山，一径循山作屈蟠。
入望高幢罗翠密，挂空匹练噀清寒。
吟髭捻白迎风去，粧面骈红倚户看。
颇似骑馿后山老，倩谁粉墨洒豪端。
骑过山村
作者：陈造
朝代：宋

烟村面势枕苍山，一径循山作屈蟠。入望高幢罗翠密，挂空匹练噀清寒。吟髭撚白迎风去，妆面骈红倚户看。颇似骑驴后山老，倩谁粉墨洒豪端。
高头山
作者：陈造
朝代：宋

小驻缘云脚，居然睡眼醒。楚田衔树阔，汉水挟山青。蹀躞初忘倦，巉岩已饱经。川原方啖蔗，不拟叹漂零。
高头山
作者：陈造
朝代：宋

小驻缘云脚，居然睡眼醒。
楚田衔树阔，汉水挟山青。
蹀躞初忘倦，巉岩已饱经。
川原方啖蔗，不拟嘆漂零。
高头市
作者：陈造
朝代：宋

陂行欲尽山崛起，十数人家住山觜。
行人不炊市无米，买餠充肠听颐旨。
日未薄山收市里，闭户人家呼不起。
今春倦憩车曾抳，风物人情不如此。
主人睨屋为翁指，方秋此屋犹在水。
闾里襁负皆转徙，老夫危不鱼腹死。
更向秋田问余几，使之饥寒责廉耻。
不忘资人约诸己，焉得人人颜氏子。
向纯厚俗今不美，曾是登山号庚癸。
高头市
作者：陈造
朝代：宋

陂行欲尽山崛起，十数人家住山觜。行人不炊市无米，买饼充肠听颐旨。日未薄山收市里，闭户人家呼不起。今春倦憩车曾抳，风物人情不如此。主人睨屋为翁指，方秋此屋犹在水。闾里襁负皆转徙，老夫危不鱼腹死。更向秋田问馀几，使之饥寒责廉耻。不忘资人约诸己，焉得人人颜氏子。向纯厚俗今不美，曾是登山号庚癸。
高宗皇帝挽章四首
作者：陈造
朝代：宋

雨露均皇泽，丹青焕帝猷。恢图自天运，授圣与神谋。方眕脩龄梦，俄偕造物游。姑山馀四子，不复候琼辀。措俗皇风粹，怡神象帝先。宝图传圣嗣，金阙觐群仙。典训昭如日，华夷痛所天。衣冠游历地，一一泪河前。天地重开辟，华夷赴指挥。群生欣按堵，三纪仰垂衣。凤历虽无极，龙楼忽告违。广成谭道处，千古想骖騑。精一心传后，功隆道固存。徐乘仙驭去，往俪玉皇尊。典诰无遗意，臣民有断魂。嵩灵弓剑望，愁雾惨中原。
高宗皇帝挽章四首·其一
作者：陈造
朝代：宋

雨露均皇泽，丹青焕帝猷。
恢图自天运，授圣与神谋。
方眕修龄梦，俄偕造物游。
姑山余四子，不復候琼辀。
高宗皇帝挽章四首·其一
作者：陈造
朝代：宋

雨露均皇泽，丹青焕帝猷。恢图自天运，授圣与神谋。方眕脩龄梦，俄偕造物游。姑山馀四子，不复候琼辀。
高宗皇帝挽章四首·其三
作者：陈造
朝代：宋

天地重开辟，华夷赴指挥。群生欣按堵，三纪仰垂衣。凤历虽无极，龙楼忽告违。广成谭道处，千古想骖騑。
高宗皇帝挽章四首·其三
作者：陈造
朝代：宋

天地重开闢，华夷赴指挥。
羣生欣按堵，三纪仰垂衣。
凤历虽无极，龙楼忽告违。
广成谭道处，千古想骖騑。
高宗皇帝挽章四首·其二
作者：陈造
朝代：宋

措俗皇风粹，怡神象帝先。
宝图传圣嗣，金阙觐羣僊。
典训昭如日，华夷痛所天。
衣冠游历地，一一泪河前。
高宗皇帝挽章四首·其二
作者：陈造
朝代：宋

措俗皇风粹，怡神象帝先。宝图传圣嗣，金阙觐群仙。典训昭如日，华夷痛所天。衣冠游历地，一一泪河前。
高宗皇帝挽章四首·其四
作者：陈造
朝代：宋

精一心传后，功隆道固存。徐乘仙驭去，往俪玉皇尊。典诰无遗意，臣民有断魂。嵩灵弓剑望，愁雾惨中原。
高宗皇帝挽章四首·其四
作者：陈造
朝代：宋

精一心传后，功隆道固存。
徐乘僊驭去，往俪玉皇尊。
典诰无遗意，臣民有断魂。
嵩灵弓剑望，愁雾惨中原。
高祖二首
作者：陈造
朝代：宋

未推壮邑赏平津，已采先知赦奉春。齐越淮南皆斧锧，狂胡遽指汉无人。坐馘关东扛鼎雄，指呼奴隶走王公。祇缘夺嫡中心慊，反畏商山鹤发翁。
高祖二首·其一
作者：陈造
朝代：宋
体裁：七言绝句

未推壮邑赏平津，已采先知赦奉春。齐越淮南皆斧锧，狂胡遽指汉无人。
高祖二首·其二
作者：陈造
朝代：宋

坐馘关东扛鼎雄，指呼奴隶走王公。祇缘夺嫡中心慊，反畏商山鹤发翁。
高祖二首·其二
作者：陈造
朝代：宋

坐馘关东扛鼎雄，指呼奴隶走王公。
祇缘夺嫡中心慊，反畏商山鹤髮翁。
魏帝庙
作者：陈造
朝代：宋

佛狸岁未卯，志欲吞宇县。当年江饮马，腥血浸淮甸。无人饭耕牛，有井巢归燕。至今阅遗史，为汝空饮恨。缅想瓜步留，杀气缠吴分。云何此山椒，遗像俨高殿。无乃甘事雠，吴俗昧所见。或复绵历久，后嗣忘敌怨。冥漠彼有识，福汝吾敢信。君看赵与薛，徇国冒祸衅。魏侯继前躅，长呼死白刃。胡不尸祝之，香火均远近。岂但祈神休，抑使顽懦奋。谁令决从违，引手适我愿。
魏帝庙
作者：陈造
朝代：宋

佛貍岁未卯，志欲吞宇县。
当年江饮马，腥血浸淮甸。
无人饭耕牛，有井巢归燕。
至今阅遗史，为汝空饮恨。
缅想瓜步留，杀气缠吴分。
云何此山椒，遗像俨高殿。
无乃甘事雠，吴俗昧所见。
或復绵历久，后嗣忘敌怨。
冥漠彼有识，福汝吾敢信。
君看赵与薛，狥国冒祸衅。
魏侯继前躅，长呼死白刃。
胡不尸祝之，香火均远近。
岂但祈神休，抑使顽懦奋。
谁令决从违，引手适我愿。
魏知元有赠仍索诗作此言别二首
作者：陈造
朝代：宋

朋从应酬岐薄厚，魏郎凛凛金石友。四年再面情转亲，日有温言到衰朽。泾渭不混清浊流，云雨肯随翻覆手。自今淮徼望吴天，安得山林长聚首。作诗求工今则然，古人培本深其源。周雅庄骚略未究，浪摹月露缀语言。知君胸中藏武库，平生游戏皆好句。老夫血指妙斲前，亟当还家事温故。
魏知元有赠仍索诗作此言别二首·其一
作者：陈造
朝代：宋
体裁：古风

朋从应酬岐薄厚，魏郎凛凛金石友。四年再面情转亲，日有温言到衰朽。泾渭不混清浊流，云雨肯随翻覆手。自今淮徼望吴天，安得山林长聚首。
魏知元有赠仍索诗作此言别二首·其二
作者：陈造
朝代：宋
体裁：古风

作诗求工今则然，古人培本深其源。周雅庄骚略未究，浪摹月露缀语言。知君胸中藏武库，平生游戏皆好句。老夫血指妙斲前，亟当还家事温故。
鴈汊东守风四首·其一
作者：陈造
朝代：宋

枉渚八日留，池口百里近。
东风翻白波，寸步不容进。
如许天吴怒，颇讶地轴震。
崩腾雪山飞，胆掉老眼晕。
岂惟佐豪吟，更觉苏宿疢。
还家可指日，去意復小靳。
遗体泰山重，瞢敢诿忠信。
流坎随所遇，迟速吾不问。
鴈汊东守风四首·其三
作者：陈造
朝代：宋
体裁：古风

惊麋砀洪浸，何人矢丽龟。遂令老病叟，珍毳及晚炊。野鹿敢伯仲，江鲟让甘肥。淮人笃乡义，贱乞等韭葵。向来无人境，沙漫水无涯。市声不到耳，茭苇相因依。今无暴客虞，解衣候朝曦。厚味真过矣，安食如含饴。
鴈汊东守风四首·其二
作者：陈造
朝代：宋

蓬窗隔世尘，但有书满床。
度日无与虞，日课一指彊。
坐免鹜鴈聒，自诧肝肺香。
奔骥踠足意，翛然吾自忘。
贤否岐非是，狥己乃所望。
温故餍新得，但觉此味长。
晚来炮车云，翻空更漂扬。
吾书未渠尽，更借灯烛光。
鴈汊东守风四首·其四
作者：陈造
朝代：宋

东趣长风沙，移柂取空隙。
波头蛰飞雪，幸矣不数刻。
连延百家聚，俯瞰白沙碛。
卖餠售虾菜，傍舷忽络绎。
矧闻淮南音，眼中便乡国。
田翁颜甚温，村酒酽堪吃。
突兀戎官廨，户柱相映赤。
颇喜霜夜眠，更鼓听历历。
鹧鸪天
作者：陈造
朝代：宋

闲去街头赏大花。翠帷珠幰护豪华。西真宴罢群仙醉，千尺黄云错紫霞。团粉黛，闹箫笳。使星躔处驻灵槎。定知今夜游仙梦，不落西京姚魏家。遍赏扬州百种花。因循忘却鬓苍华。客闲惯刻分题烛，坐久还生醉眼霞。催掺鼓，趁鸣笳。未应回首问归槎。清明寒食风烟地，判到今春不著家。醉阅东风百种花。醒来长悔误随车。须知绿幕黄帘底，别有春藏姚魏家。空想像，剩惊嗟。梦云从此漫天涯。二年得趁花前约，潘鬓缘愁恐更华。
鹧鸪天·其一
作者：陈造
朝代：宋

闲去街头赏大花。翠帷珠幰护豪华。西真宴罢群仙醉，千尺黄云错紫霞。团粉黛，闹箫笳。使星躔处驻灵槎。定知今夜游仙梦，不落西京姚魏家。
鹧鸪天·其三
作者：陈造
朝代：宋

醉阅东风百种花。醒来长悔误随车。须知绿幕黄帘底，别有春藏姚魏家。空想像，剩惊嗟。梦云从此漫天涯。二年得趁花前约，潘鬓缘愁恐更华。
鹧鸪天·其二
作者：陈造
朝代：宋
体裁：词

遍赏扬州百种花。因循忘却鬓苍华。客闲惯刻分题烛，坐久还生醉眼霞。催掺鼓，趁鸣笳。未应回首问归槎。清明寒食风烟地，判到今春不著家。
鹧鸪天·遍赏扬州百种花
作者：陈造
朝代：宋
体裁：词

遍赏扬州百种花。因循忘却鬓苍华。客闲惯刻分题烛，坐久还生醉眼霞。催掺鼓，趁鸣笳。未应回首问归槎。清明寒食风烟地，判到今春不着家。
鹧鸪天·醉阅东风百种花
作者：陈造
朝代：宋
体裁：词

醉阅东风百种花。
醒来长悔误随车。
须知绿幕黄帘底，别有春藏姚魏家。
空想像，胜惊嗟。
梦云从此漫天涯。
二年得趁花前约，潘鬓缘愁恐更华。
鹧鸪天·闲去街头赏大花
作者：陈造
朝代：宋
体裁：词

闲去街头赏大花。
翠帷珠幰护豪华。
西真宴罢群仙醉，千尺黄云错紫霞。
团粉黛，闹箫笳。
使星躔处住灵槎。
定知今夜游仙梦，不落西京姚魏家。
鹳带箭行
作者：陈造
朝代：宋
体裁：古风

城边鹳城栖，水食衣楚楚。欲鸣不鸣候天雨，此肉胡宜登鼎俎。柳营子弟弓石八，南山之石犹饮羽，如汝正可虚弦取。血毛分披谁汝怜，低摧直诉使君前。使君德意孚鱼鸟，全汝之生令汝饱。徐行侧睨若无旁，饮洁啄腥近台沼。使君暂拥山城麾，诏音不日遄其归。矢来无乡汝谁依，江湖粗饱莫卑飞。
鹿鸣宴致语口号
作者：陈造
朝代：宋
体裁：七言律诗

黄堂宾宴雾香浮，峙玉时髦得意秋。庄海长风吹怒翼，禹门惊浪化吞舟。黄生眉宇看辉映，渌涨瑶杯剩献酬。来岁归时君记取，恩袍成行拥龙头。
鹿鸣燕
作者：陈造
朝代：宋

乱山森立围古房，重碧叠青天与长。钟奇孕秀为隽良，有如六子争轩昂。胸次襞积云锦章，汉之晁董唐常杨。当日折冲阵堂堂，尺箠不折筑受降。皇上吁俊奄帝王，士孟其晋如康庄。即今劝驾观国光，接翼便合鸳鹭行。后先差池似未妨，一夔自足开天荒。五大次第趋岩廊，怀宝判阅三星霜。一杯首饯江夏黄，一诗窃比振履商。功名逼人未易量，坐来相映眉间黄。谁遣大宅浮春阳，他年朝路偕翱翔。惟南有斗耿昊苍，一字定寄渔樵乡，老子善诵君叵忘。
鹿鸣燕
作者：陈造
朝代：宋

乱山森立围古房，重碧迭青天与长。
钟奇孕秀为隽良，有如六子争轩昂。
胸次襞积云锦章，汉之晁董唐常杨。
当日折衝阵堂堂，尺棰不折筑受降。
皇上吁俊奄帝王，士孟其晋如康庄。
即今劝驾观国光，接翼便合鸳鹭行。
后先差池似未妨，一夔自足开天荒。
五大次第趋岩廊，怀宝判阅三星霜。
一杯首饯江夏黄，一诗窃比振履商。
功名逼人未易量，坐来相映眉间黄。
谁遣大宅浮春阳，他年朝路偕翱翔。
惟南有斗耿昊苍，一字定寄渔樵乡，老子善诵君叵忘。
黄尉挽章二首
作者：陈造
朝代：宋

传绪祖风懿，居乡家道肥。群书了渔猎，一性自弦韦。官仅纡黄绶，时须补黑衣。空缠百身恨，遽作九原归。落笔心犹壮，论年鬓未斑。砚捐初铸铁，泽失善藏山。谈麈那容数，灵輀去莫攀。松阡萦望眼，衰泪可胜潸。
黄尉挽章二首·其一
作者：陈造
朝代：宋

传绪祖风懿，居乡家道肥。
羣书了渔猎，一性自弦韦。
官仅纡黄绶，时须补黑衣。
空缠百身恨，遽作九原归。
黄尉挽章二首·其一
作者：陈造
朝代：宋

传绪祖风懿，居乡家道肥。群书了渔猎，一性自弦韦。官仅纡黄绶，时须补黑衣。空缠百身恨，遽作九原归。
黄尉挽章二首·其二
作者：陈造
朝代：宋
体裁：五言律诗

落笔心犹壮，论年鬓未斑。砚捐初铸铁，泽失善藏山。谈麈那容数，灵輀去莫攀。松阡萦望眼，衰泪可胜潸。
龙泉
作者：陈造
朝代：宋

神龙媚此清浅居，欻然腾陵行太虚。越民倚赖龙沾濡，频年岁事胜三吴。至仁一视无戚疏，置彼此及心缺如。嗟龙自伐端欺予，淮南之民如渴乌。
龙泉
作者：陈造
朝代：宋

神龙媚此清浅居，欻然腾陵行太虚。
越民倚頼龙沾濡，频年岁事胜三吴。
至仁一视无戚疎，置彼此及心缺如。
嗟龙自伐端欺予，淮南之民如渴乌。
龙湾看初日
作者：陈造
朝代：宋

江声夜寂绝，江雾晓空濛。乱霞映淡日，隐隐空濛中。羲驭巧呈瑞，不与他时同。烱然玉奁静，泛此瑛盘红。分明三足乌，依微绛绡蒙。曾穹敛氛曀，幽壑舞鱼龙。升从海仙府，光射河伯宫。遥想丽帝阙，佳气正郁葱。鸾鹭同虎拜，三呼并神嵩。散人得壮观，醉约持钓翁。
龙湾看初日
作者：陈造
朝代：宋

江声夜寂绝，江雾晓空蒙。
乱霞映淡日，隠隠空蒙中。
羲驭巧呈瑞，不与他时同。
烱然玉奁静，泛此瑛盘红。
分明三足乌，依微绛绡蒙。
曾穹敛氛曀，幽壑舞鱼龙。
昇从海僊府，光射河伯宫。
遥想丽帝阙，佳气正鬰葱。
鸾鹭同虎拜，三呼并神嵩。
散人得壮观，醉约持钓翁。
龙眼矶
作者：陈造
朝代：宋

谁谓石一拳，不作江流碍。朝来扬帆西，瞥若骥历块。龙眼风火矶，培塿视华岱。似闻潢潦时，亦复鼓湍汇。凿去本不难，奇巧禹所爱。其上嘉树密，其侧鱼网晒。居惟羡渔乡，复欲老犊背。西归傥得此，庸敌七里濑。
龙眼矶
作者：陈造
朝代：宋

谁谓石一拳，不作江流碍。
朝来扬帆西，瞥若骥历块。
龙眼风火矶，培塿视华岱。
似闻潢潦时，亦復鼓湍汇。
凿去本不难，奇巧禹所爱。
其上嘉树密，其侧鱼网晒。
居惟羡渔乡，復欲老犊背。
西归傥得此，庸敌七里濑。
丁巳壽國舉兄
作者：陳傅良
朝代：宋

歲自爲詩歲自賡，愁無新思思還生。
更從今閏書初伏，待看何年值後庚。
漢網疏如天地闊，奎文下與水雲平。
弟兄長健貧何病，判解金龜當一酲。
丁端叔和九日詩至用韵奉謝恤鄰之義且申前請·其一
作者：陳傅良
朝代：宋

壯不如人老更遲，可憐赤□□宗余。
鄉微膚使賢方伯，誰激西江活鮒魚。
丁端叔和九日詩至用韵奉謝恤鄰之義且申前請·其三
作者：陳傅良
朝代：宋

夏畦不病晚穜佳，哿矣將詩補黍華。
散百爲千吾寫似，深山窮谷徧籠紗。
丁端叔和九日詩至用韵奉謝恤鄰之義且申前請·其二
作者：陳傅良
朝代：宋

生怕遄歸趁紫泥，緣危方藉得同躋。
交鄰誼與春秋並，應許臧孫數告齊。
丁端叔和九日詩至用韵奉謝恤鄰之義且申前請·其四
作者：陳傅良
朝代：宋

不因與國近交歡，冰齒相從髮已班。
多見長才無肯綮，豈辭一簣竟爲山。
丁端叔送海錯以詩來用韵酬之
作者：陳傅良
朝代：宋

澤魚山豕各忘年，味可勝窮總所便。
堪笑荆吳相俎豆，遂令蠻觸自矛鋋。
食無誤蟹車同軌，貢不徵蚶澤漏泉。
我在窮山人迹罕，亦蒙惟錯饋甘鮮。
丁端叔送牡丹以詩來用韵酬之·其一
作者：陳傅良
朝代：宋

覺省他年見一班，老從湖海看春頒。
瞻言百里幾相及，仰止高山竟莫攀。
每事乞公留上策，不才容我著中間。
一時公論方當路，愁爲絲麻棄蒯菅。
丁端叔送牡丹以詩來用韵酬之·其二
作者：陳傅良
朝代：宋

客來談政已班班，况復書縢一再頒。
亦欲頡頏相上下，不容分寸得躋攀。
花猶河洛承平□，詩在黄陳輩行間。
簿領役人塵撲面，沃如雲霧下茅菅。
上元日同京仲遠趙德老羅春伯謝子肅訪郭殿帥游鳳凰山次韵
作者：陳傅良
朝代：宋

層雲飛鳥共危欄，江漢朝宗萬折盤。
王氣信知千古盛，聖圖元自九朝寬。
公餘曳履探殊勝，酒罷磨崖記衆懽。
衰惰不知能健否，相從河岱弄柔翰。
上皇子嘉王生辰詩三章·其一
作者：陳傅良
朝代：宋

兩官頻燕喜，交舉萬年觴。
會慶川方至，重明日未央。
聖賢何繼世，孫子更宜王。
聞說斯干夢，祥占近一陽。
上皇子嘉王生辰詩三章·其三
作者：陳傅良
朝代：宋

要識皇圖永，當觀藝祖初。
維持今盡是，回復更何如。
庸陋誰推轂，衰遲此曳裾。
慙無爲壽具，獨袖一編書。
上皇子嘉王生辰詩三章·其二
作者：陳傅良
朝代：宋

造次依儒術，朝迴只一經。
更無他嗜好，端是衆儀刑。
符應當良月，聲華自妙齡。
帝垣從此日，光焰粲前星。
上閩帥梁丞相生日二十二韵
作者：陳傅良
朝代：宋

炎正維中葉，皇圖再造年。
天潢流少海，星緯粲台躔。
臣主嘗難並，乾坤豈偶然。
千齡開歷數，一氣付陶甄。
黄屋傳神器，彤庭領衆仙。
風雲從此會，日月更誰先。
昔者求侵地，何人賦甫田。
吳兒咸抵掌，噲等欲差肩。
廟論惟多士，戎功不在邊。
一麾分赤社，萬事屬青編。
吾道誠難用，諸儒亦自偏。
才名多濩落，經行失枸攣。
洛蜀何嗟及，熙豐竟禍延。
帝羅兼鴈木，平步忽貂蟬。
甚矣知當宁，凄其望濟川。
年來羣老行，公在萬民懸。
定作鹽梅夢，行歌杕杜還。
滄溟宗衆濫，衡嶽倚蒼玄。
要使垂身後，無爲慰眼前。
管絃無算爵，桃李未央天。
魯燕雖堪頌，閩山不足鎸。
中原康濟事，彜鼎願聯翩。
丙辰寄國舉兄
作者：陳傅良
朝代：宋

是間南極老人星，喬木脩篁亦有情。
直向朱明爲後殿，不隨黄落入秋聲。
兒孫衮衮看新出，兄弟團團得晚成。
笑閲世人心事短，却從黄老問長生。
乙巳歲首寄彭子復徐子直
作者：陳傅良
朝代：宋

又過一年空草草，尋思萬事太勞勞。
歲煩士友愁薪米，日見兒童嘆鬢毛。
亂卉各隨分寸長，新禽已變兩三號。
及時君亦圖良集，莫待春深水一篙。
九日奉呈同僚四絕句·其一
作者：陳傅良
朝代：宋

澤國重陽花較遲，得花雖□□愁余。
家家人醉鷄豚社，獨對西風憶鱠魚。
九日奉呈同僚四絕句·其三
作者：陳傅良
朝代：宋

臨風遮莫晚山佳，自古功名看鬢華。
幸自不知余種種，可教容易落烏紗。
九日奉呈同僚四絕句·其二
作者：陳傅良
朝代：宋

小雨廉纖僅滑泥，强隨年少更攀躋。
欲憑最上浮圖望，晚稻如今齊未齊。
九日奉呈同僚四絕句·其四
作者：陳傅良
朝代：宋

領客山危亦既懽，故人往往去歸班。
明年此會知誰肯，爲上吳山望楚山。
以兩鶴壽薛象先
作者：陳傅良
朝代：宋

日與山農共一廛，不應家有四乘軒。
殷勤分送平齋下，爲看蟠桃熟幾年。
仲一以詩來用韻奉答·其一
作者：陳傅良
朝代：宋

陪侍經幃涉歲年，亦嘗尚論鞠衣賢。
如今三嗅馨香泣，惟恐將詩去浪傳。
仲一以詩來用韻奉答·其三
作者：陳傅良
朝代：宋

剩有新詩入遞筒，豈無能畫作掀篷。
金錢翠蓋相輝映，著我皤然酒借紅。
仲一以詩來用韻奉答·其二
作者：陳傅良
朝代：宋

嗚咽苔移玉座春，昔年曾扈屬車塵。
重陽不見黄封酒，只見餐英獨醒人。
作南塘記郡守沈持要以詩來謝次韵奉酬
作者：陳傅良
朝代：宋

周公作雅頌，退然在豳風。
功成貴無迹，名大謗亦叢。
彼人自標置，刻畫豈不工。
君看榛莽間，斷碑卧頹墉。
想當在世時，拳拳效深衷。
胡然今弗省，身後議論公。
達人悟物情，玄覽昭有融。
區區强名我，咨爾來何從。
沈公天下士，於今萬夫雄。
邦入見未嘗，譽之口不容。
請將氏南樓，語盡意未窮。
公詩陳誼高，耻與好事同。
年登百廢興，解后吾何功。
勇去學休影，倦游謝遺蹤。
吾方笑征南，雙雙勒堅玒。
一以棲山顛，一以沒水中。
借書一首別薛子長
作者：陳傅良
朝代：宋

山阿著柴扉，陋甚誰盤桓。
美人此何求，鉅竹數十竿。
日閲書百篇，尚覺日力寬。
欲從我借書，我書何足觀。
辛勤抱遺經，及此鬢髮班。
一語未領會，累日不自安。
雖更聖人手，亦恐衆說謾。
况復秦漢下，曾莫脩與刪。
致之獲麟前，存者今若干。
我無以裁之，望洋久空嘆。
羨君方盛年，恣意涉浩漫。
又聞書少多，不繫學缺完。
讀書固匪易，用書良獨難。
昨來荷堤上，嘗試及孟韓。
此話如涓埃，此道如丘山。
再和·其一
作者：陳傅良
朝代：宋

休將枘鑿問方員，且引壺觴對聖賢。
鴻雁不賓滄海凍，梅花相伴笑年年。
再和·其二
作者：陳傅良
朝代：宋

淺杯莫到十分酣，但愛齁齁夜夢甘。
萬里桑麻風雨好，一夫尸祿我何慚。
再和前韵
作者：陳傅良
朝代：宋

冬夜苦難曉，短景復易夕。
安得戶牖光，不待東方白。
恍如游化城，瓊臺若千尺。
英華發林藪，餘彩散阡陌。
平鋪浩無垠，巽入微有隙。
忍寒貪縱觀，未願朝曦赫。
柳綿著歌茵，梅片墮粧額。
皭然羣汙中，有意欲比迹。
自識玉皇家，癯仙陋山澤。
新來學爲農，遭歲屢無麥。
穉子色恒饑，老婢脚盡赤。
一飯今有待，喜更問瓜埸。
歸來看牀頭，瓶粟幸餘積。
且以炊春醪，號召已散客。
再寄用前韻
作者：陳傅良
朝代：宋

幸無骨相可封侯，歸理先人舊釣游。
山下剩栽諸本竹，水邊須著數間樓。
羣書可讀自隨喜，一客不來誰與愁。
時把釣絲銷永日，魚兒亦得兩三頭。
再次韻簡新第諸人
作者：陳傅良
朝代：宋

行酒何如溫太真，風流元不鄙錢神。
扁舟容我歸來老，一子令人買得貧。
雖有羣仙來月窟，欲扶衰力上霜旻。
吾今已定漁樵約，勛業煩公一輩人。
再用前韵簡丁端叔·其一
作者：陳傅良
朝代：宋

乞鄰亟只報何遲，愁絕饑甿一勝余。
上有加餐下相憶，莫同泛泛寄雙魚。
再用前韵簡丁端叔·其三
作者：陳傅良
朝代：宋

事到難時意轉佳，聲名早已動皇華。
撥煩自古書生短，只合橫經住絳紗。
再用前韵簡丁端叔·其二
作者：陳傅良
朝代：宋

閉關饒著一丸泥，我亦前扳更後躋。
四海弟兄君看取，苛風不斷鴈行齊。
再用前韵簡丁端叔·其四
作者：陳傅良
朝代：宋

繇吳入楚共悲歡，懷欲班荆竟未班。
直待還艫願銜尾，洞庭彭蠡浪如山。
再用前韵簡劉連州
作者：陳傅良
朝代：宋

吳楚相望道阻長，我來邂逅挹羣芳。
人如盤谷元非隠，詩到孤山不道香。
每與盍簪移永日，更須篝火及餘觴。
何須誇去東州說，不學藍關獨吊湘。
再用喜雪除夕二韵寄宗簡·其一
作者：陳傅良
朝代：宋

百年彈指頃，羣動不遑夕。
孌彼惰游者，長夜浮太白。
豪俠旁無人，卧我樓百尺。
衲子縛禪靜，不敢踐桑陌。
武夫髀肉滿，睥睨候邊隙。
道家求不死，真火養陰赫。
躁人干速化，自點雷門額。
書生苦穿鑿，奇字窮鳥迹。
何如吾老農，一雨犂春澤。
相忘與雞豚，所辨纔菽麥。
不聞有孔子，安識由與赤。
紛紛舉世士，肝膽自疆埸。
老翁捧腹笑，空洞無一積。
有來問時事，請以臆對客。
再用喜雪除夕二韵寄宗簡·其二
作者：陳傅良
朝代：宋

子歌我有感，我和子益悲。
文武有天下，二南無變詩。
陵夷及其季，小雅亦既衰。
殷人早墜命，秦氏不及期。
治身如治國，夭壽人所爲。
舊恙何時已，與子看前規。
再用喜雪韵·其一
作者：陳傅良
朝代：宋

南人見雪古來稀，見只愁吟草木輝。
留囓氈毛窮漢使，說開圍角老胡妃。
我嘗豪健能無褐，今已衰遲要不饑。
北望鴈門腸欲斷，春蒲空老舊漁磯。
再用喜雪韵·其二
作者：陳傅良
朝代：宋

瘴雨蠻烟此後稀，山童亦與借餘輝。
爭看狂穉相呼喚，下啄饑烏自匹妃。
苦乏貂裘堪夜永，喜無蝝子著冬饑。
興來那况山陰客，爲我扁舟倚石磯。
再用韵呈德脩
作者：陳傅良
朝代：宋

一日一見猶爲稀，如何十年見無期。
昔方壯歲意輕別，一笑聽君歌式微。
江流永矣劍閣阻，恨不羽翰能奮飛。
不圖今日已華髮，話此怪怪還奇奇。
桑麻不競蒿壓屋，厚祿書斷兒恒饑。
誰當附熱斲冰雪，歲晏獨可相從嬉。
功名富貴各有時，人亦空自爲韋脂。
與君持此將安歸，滄海雪山無盡詩。
初夏有感因用前韵久旱適得雨欣然卒章
作者：陳傅良
朝代：宋

湖山嫵媚綠陰稠，誰向芸芸得趣幽。
半破榴花方恨晚，新來燕子未知秋。
去爲吏隠雖吾願，歸得家山政自愁。
頼有雨聲寬百感，忽如孤鳳見羣啁。